qundao/data-zh-poetry huggingface dataset:
长亭怨慢五首
作者：李慈铭
朝代：清

又回首、故园春尽。银楝添香，翠篁匀粉。小筑梅湖，镜中终日对山影。闲门水到，还时上、背篷圆艇。十字蘋边，应盼断、鲤鱼风信。重省。软红尘里客，谁似旧游疏俊。琴心酒斌，总是归期无准。便绿阴、肯待行人，怕青子、满枝难认。更瓢笠年年，忍负晚花馀笋。正春到、椒盘吟絮。官烛摇红，玉堂雕户。忽自钗分，断云天际渺何处。旧时鸾镜，谁并倚、花双树。只留得鸳雏，忍更话、青红欢聚。日暮。认空房履迹，点点香尘堪数。写成虚位，对遣挂、商量眉语。最苦是、爆竹闉填，怕胆怯、犀帘无主。应倍记年前，拥髻春幡风度。恁重检、玉奁佳事。粉指痕留，露华犹湿。老辈风流，传家画本媵丹碧。漫惊烽火，携娇女、山居萧瑟。竹屐练裙，曾侍砚、芸笺亲擘。愁说。婿乡回首处，莺脰泪波堪挹。种松人去，便雪里、秾桃都折。付萧郎、彩笔相思，重证取、花红月圆。况看兰笋森森，仍是绿阴时节。正扶病、疏衾偎冷。绿净房栊，湿云催暝。雨滴空阶，暗闻蛩语共秋醒。猧儿闲趁，还猛触、煎茶鼎。待检点银荷，怕蜡泪、前宵红剩。最恨。是黄昏燕子，芳讯传来无定。湘帘咫尺，惯撩乱、一栏花影。便玉笛、诉尽相思，只屏底、更无人听。更莫忆瑶珰，缄札是他曾省。恁弹出、夜弦清怨。湘水巫云，谱成凄绝。泪湿青衫，寄情空自费花叶。碧梧吟罢，还怜惜、芳兰未歇。可忆红楼，吹玉茗、东风如雪。愁说。昔年萧寺见，风貌莲花无别。蓬山路近，看纕佩、尊前亲结。怎滇池、到红鹃，便梦断、竹王残月。只应罗袖黄昏，犹记旧时横笛。
长亭怨慢五首·其一
作者：李慈铭
朝代：清

又回首、故园春尽。银楝添香，翠篁匀粉。小筑梅湖，镜中终日对山影。闲门水到，还时上、背篷圆艇。十字蘋边，应盼断、鲤鱼风信。重省。软红尘里客，谁似旧游疏俊。琴心酒斌，总是归期无准。便绿阴、肯待行人，怕青子、满枝难认。更瓢笠年年，忍负晚花馀笋。
长亭怨慢五首·其三
作者：李慈铭
朝代：清

恁重检、玉奁佳事。粉指痕留，露华犹湿。老辈风流，传家画本媵丹碧。漫惊烽火，携娇女、山居萧瑟。竹屐练裙，曾侍砚、芸笺亲擘。愁说。婿乡回首处，莺脰泪波堪挹。种松人去，便雪里、秾桃都折。付萧郎、彩笔相思，重证取、花红月圆。况看兰笋森森，仍是绿阴时节。
长亭怨慢五首·其二
作者：李慈铭
朝代：清

正春到、椒盘吟絮。官烛摇红，玉堂雕户。忽自钗分，断云天际渺何处。旧时鸾镜，谁并倚、花双树。只留得鸳雏，忍更话、青红欢聚。日暮。认空房履迹，点点香尘堪数。写成虚位，对遣挂、商量眉语。最苦是、爆竹闉填，怕胆怯、犀帘无主。应倍记年前，拥髻春幡风度。
长亭怨慢五首·其五
作者：李慈铭
朝代：清

恁弹出、夜弦清怨。湘水巫云，谱成凄绝。泪湿青衫，寄情空自费花叶。碧梧吟罢，还怜惜、芳兰未歇。可忆红楼，吹玉茗、东风如雪。愁说。昔年萧寺见，风貌莲花无别。蓬山路近，看纕佩、尊前亲结。怎滇池、到红鹃，便梦断、竹王残月。只应罗袖黄昏，犹记旧时横笛。
长亭怨慢五首·其四
作者：李慈铭
朝代：清

正扶病、疏衾偎冷。绿净房栊，湿云催暝。雨滴空阶，暗闻蛩语共秋醒。猧儿闲趁，还猛触、煎茶鼎。待检点银荷，怕蜡泪、前宵红剩。最恨。是黄昏燕子，芳讯传来无定。湘帘咫尺，惯撩乱、一栏花影。便玉笛、诉尽相思，只屏底、更无人听。更莫忆瑶珰，缄札是他曾省。
长相思
作者：李慈铭
朝代：清

望春归，送春归，底事鹃声故故催，春归声亦悲。烟霏霏，雨霏霏，谁卷湘帘杨柳西，帘前絮又飞。
闰秋饮集嵩云草堂池北精舍河南士大夫新筑宴赏处也
作者：李慈铭
朝代：清

胜地招邀萃羽觞，丽廔阑槛带虚堂。清池水影先浮磴，高柳秋声欲满廊。云物略存嵩少意，钟鱼犹接梵龛香。双藤宰相风流歇，尚有寒松翠过墙。
闻故园近日消息伤乱忧家杂成五首
作者：李慈铭
朝代：清

百战桃州地，烽烟亦仅存。军声桐汭乱，杀气滆湖昏。遂失三吴险，空传万骑屯。专征周奉叔，薄议尚君恩。大府传飞檄，乡关乍被兵。愁云盘故障，妖彗扫长城。戎马莺花地，江湖战伐声。越山东望近，莫使鼓鼙惊。未奏清淮捷，天涯阻贼烽。雪深三月暮，路绝一身穷。国事嗟何及，家书杳莫通。何时能奉母，避地乱山中。细弱全家累，辛勤仰母慈。梦中怜病弟，乱里念孤儿。多难惊心惯，穷居得信迟。侧身无处所，流涕太平时。
闻故园近日消息伤乱忧家杂成五首·其一
作者：李慈铭
朝代：清

百战桃州地，烽烟亦仅存。军声桐汭乱，杀气滆湖昏。遂失三吴险，空传万骑屯。专征周奉叔，薄议尚君恩。
闻故园近日消息伤乱忧家杂成五首·其三
作者：李慈铭
朝代：清

駴绝姚江秏，谁详倡乱因。赤丸斫文吏，白榛聚州民。世变无完土，家危有老亲。谁令轻远役，日夕泪沾巾。
闻故园近日消息伤乱忧家杂成五首·其二
作者：李慈铭
朝代：清

大府传飞檄，乡关乍被兵。愁云盘故障，妖彗扫长城。戎马莺花地，江湖战伐声。越山东望近，莫使鼓鼙惊。
闻故园近日消息伤乱忧家杂成五首·其五
作者：李慈铭
朝代：清

细弱全家累，辛勤仰母慈。梦中怜病弟，乱里念孤儿。多难惊心惯，穷居得信迟。侧身无处所，流涕太平时。
闻故园近日消息伤乱忧家杂成五首·其四
作者：李慈铭
朝代：清

未奏清淮捷，天涯阻贼烽。雪深三月暮，路绝一身穷。国事嗟何及，家书杳莫通。何时能奉母，避地乱山中。
阮郎归
作者：李慈铭
朝代：清

陌头长忆踏青期，缃裙春草齐。钿车停处夕阳低，鹧鸪金绣衣。瑶笛趁，翠罂携，风光归路迷。门前花落又成蹊，谁家郎马蹄。
陌上花
作者：李慈铭
朝代：清

穗灯梦腻，无端相见，泪痕凝袖。影事烟空，依约诉来如旧。钿蝉仍试新妆好，只有黛眉微瘦。尚相怜老去，惜离伤逝，万千僝僽。断肠痴绝语，檀乐愿得，生小花红人寿。斗草归来，长傍画堂春昼。卅年几恸人间世，还问玉箫生否。讵缠绵、未化夜台尘镜，断香还守。
雨夜戏效义山无题
作者：李慈铭
朝代：清

画帘疏雨隔微尘，独夜房栊易怆神。淡墨罗巾镫畔字，小风铃佩梦中人。难销碧玉当年恨，留得文箫旧日贫。除却小敷山下路，天涯何处更寻春。潭水闲门倒影斜，金铺深掩玉窗纱。骄骢日夕偏知路，乱燕春深未定家。银烛惯侵三五月，铜壶低隔一分花。江湖侧帽填词客，长与年年减鬓华。小别东风不自由，香车油壁几句留。难忘玉手搴帘笑，谁遣蛾眉满镜愁。莺语画屏人倚瑟，蛛丝小幔月当楼。银河不信谁相待，泻作潇潇暮雨秋。咫尺青鸾便断闻，漫书花叶寄朝云。镫前秋扇留残滴，雨后春衫发故熏。杨柳长为牵恨物，蘼芜新著忏愁文。多应终古沅湘水，翠被兰舟怨鄂君。
雨夜戏效义山无题·其一
作者：李慈铭
朝代：清

画帘疏雨隔微尘，独夜房栊易怆神。淡墨罗巾镫畔字，小风铃佩梦中人。难销碧玉当年恨，留得文箫旧日贫。除却小敷山下路，天涯何处更寻春。
雨夜戏效义山无题·其三
作者：李慈铭
朝代：清

小别东风不自由，香车油壁几句留。难忘玉手搴帘笑，谁遣蛾眉满镜愁。莺语画屏人倚瑟，蛛丝小幔月当楼。银河不信谁相待，泻作潇潇暮雨秋。
雨夜戏效义山无题·其二
作者：李慈铭
朝代：清

潭水闲门倒影斜，金铺深掩玉窗纱。骄骢日夕偏知路，乱燕春深未定家。银烛惯侵三五月，铜壶低隔一分花。江湖侧帽填词客，长与年年减鬓华。
雨夜戏效义山无题·其四
作者：李慈铭
朝代：清

咫尺青鸾便断闻，漫书花叶寄朝云。镫前秋扇留残滴，雨后春衫发故熏。杨柳长为牵恨物，蘼芜新著忏愁文。多应终古沅湘水，翠被兰舟怨鄂君。
雨霖铃
作者：李慈铭
朝代：清

蛩声初咽，正尊前话，竹下凉夕。回头恨事如水，相怜倦旅，伤心愁说。等是巫山一现，奈云散愁结。望隐约天上银河，浅浅情澜几时竭。瑶华分是伤摧折，更难堪、未落人先别。秋千院落何处。萤火点、晚花如雪。镜破珠沉，一样红笺芳讯都绝。只梦里还道相思，泪满罗襟月。
霓裳中序第一
作者：李慈铭
朝代：清

屏山懒未展，梦觉潇湘秋渐远。才报妆楼过雁，又嘹唳带星，寒鸦天半。西风尚缓，问碧云、何事催趱。天涯路，为谁旧约，破晓送凄怨。刚断，凉蝉幽咽。只客里、雕梁尘掩，归期难问去燕。想故里荒村，斜阳何限。昭阳能几见。便做弄、凭高数点。林枝借、未飘红叶，忍自召霜霰。
露华
作者：李慈铭
朝代：清

琳宫最忆。有鹿女衔来，分外娇绝。借与露华，轻把黛螺微拂。似曾绿萼初开，换了玉环标格。留仙住、回头暗看，唾痕凝碧。春风几度相识。只倚遍栏干。谁忍攀摘。赋就睡妆，偏漏宓妃消息。带颦转入朱门，可比坠楼颜色。灯影下，何时翠蛾重出。
青玉案二首
作者：李慈铭
朝代：清

金阊门外春江路，只惯送、离人去。谁分征帆今夜住。小楼红烛，画帘檀炷，来听樱桃雨。钿筝绣盏催频数。酒醒歌阑又天曙。一晌贪欢能几许。酴醾金帐，鬓蝉香度，后日思量处。花朝寒食偏相遇，只难遣、人离绪。燕子宵长谁与度。剩脂钿合，断金裙带，题遍伤心句。听残玉笛无归路，却恐屏山易春暮。月上重门香一缕。梨花栏角，绿弦风细，帘影深深处。
青玉案二首·其一
作者：李慈铭
朝代：清

金阊门外春江路，只惯送、离人去。谁分征帆今夜住。小楼红烛，画帘檀炷，来听樱桃雨。钿筝绣盏催频数。酒醒歌阑又天曙。一晌贪欢能几许。酴醾金帐，鬓蝉香度，后日思量处。
青玉案二首·其二
作者：李慈铭
朝代：清

花朝寒食偏相遇，只难遣、人离绪。燕子宵长谁与度。剩脂钿合，断金裙带，题遍伤心句。听残玉笛无归路，却恐屏山易春暮。月上重门香一缕。梨花栏角，绿弦风细，帘影深深处。
题岘樵枌东老屋校韵图
作者：李慈铭
朝代：清

古人取韵缓，清浊限方域。世儒泥章句，音义遂烦数。长短齐人言，轻重汉儒读。后出益纷拿，圈发逞私欲。梁陈讲声病，强以四声束。高贵暨梁武，卓识独破俗。奈此风会趋，浮华斫其朴。颠倒言下上，虚实昧秀宿。鲖乃切纣红，顼改翻许绿。燕说谁为刊，天籁返遭梏。北宋家法存，近守唐代躅。丁贾皆经儒，同志有洙淑。十卷十二凡，部别慎通独。悂缪偶貤孙，典刑未祧陆。字不取类隔，文亦参篇玉。别体务荟萃，一音自联属。虽病雅俗殽，尤多形体复。观过宜知仁，多文在富蓄。谁欤妄兼并，画部成百六。疵议丛刘渊，创始实文郁。国朝勇复古，亭林首张目。十部至廿一，研析递繁缛。经子务博证，集矢遍吴棫。入声互割配，头脯强接续。其意或过通，往往见违触。之脂支必分，元魂痕当副。无锡与仪徵，雅冀古骚复。昌言终未行，习非徒娽娽。蒙尝发狂论，吹万贵抱蜀。双声本天机，造化具宫角。六书半形声，偏旁不相黩。持此两大端，如宗合其族。一扫尘径芜，兼通绝津轴，霓蜺枉分别，颇陂免点辱。屡欲勒一书，私以诏家塾，病懒辍觚翰，家贫艰毕牍。羡君勤著述，榆阴掩深屋。朝夕罗丹铅，雅话尽籑录。简炼比治兵，爬梳类折狱。即觇经济优，岂为盘错衄。此图便千秋，雕虫等奴仆。
鹧鸪天五首
作者：李慈铭
朝代：清

柳眼朦胧醒晓烟，乱头模样不禁怜。燕来商略垂帘地，莺语叮咛上笛天。思往事，画栏前，玉炉寒阁水沉烟。小梅残烛红窗雨，中酒心情又一年。春到山阴湖水生，游人争爱镜中行。茶烟杨柳千家雨，燕子桃花十日晴。兰渚酒，禹祠莺，不堪风景忆承平。画船箫鼓嬉春返，一路楼台直到城。夏里山阴总是秋，清凉五月足勾留。乱蝉古木多藏寺，曲水修篁半结楼。村落静，野塘幽，藕花多处便停舟。披衿别人风前思，闲向桑阴看饲牛。秋后山阴事事宜，湖山清瘦最宜诗。白蘋风细分渔火，红树烟疏飐酒旗。菱卦错，蓼滩欹，放船偏爱夕阳迟。江村雁到黄花满，正是人家打稻时。冬日山阴景物殊，寒雅流水称萧疏。千岩霜月传僧磬，万树梅花压钓舻。商名器，贮风炉，泖湖生计未全输。醉披风帽寒溪夜，重绘君家雪棹图。
鹧鸪天五首·其一
作者：李慈铭
朝代：清

柳眼朦胧醒晓烟，乱头模样不禁怜。燕来商略垂帘地，莺语叮咛上笛天。思往事，画栏前，玉炉寒阁水沉烟。小梅残烛红窗雨，中酒心情又一年。
鹧鸪天五首·其三
作者：李慈铭
朝代：清

夏里山阴总是秋，清凉五月足勾留。乱蝉古木多藏寺，曲水修篁半结楼。村落静，野塘幽，藕花多处便停舟。披衿别人风前思，闲向桑阴看饲牛。
鹧鸪天五首·其二
作者：李慈铭
朝代：清

春到山阴湖水生，游人争爱镜中行。茶烟杨柳千家雨，燕子桃花十日晴。兰渚酒，禹祠莺，不堪风景忆承平。画船箫鼓嬉春返，一路楼台直到城。
鹧鸪天五首·其五
作者：李慈铭
朝代：清

冬日山阴景物殊，寒雅流水称萧疏。千岩霜月传僧磬，万树梅花压钓舻。商名器，贮风炉，泖湖生计未全输。醉披风帽寒溪夜，重绘君家雪棹图。
鹧鸪天五首·其四
作者：李慈铭
朝代：清

秋后山阴事事宜，湖山清瘦最宜诗。白蘋风细分渔火，红树烟疏飐酒旗。菱卦错，蓼滩欹，放船偏爱夕阳迟。江村雁到黄花满，正是人家打稻时。
改授御史
作者：李慎修
朝代：清

风纪清班世所荣，君恩晚岁许题名。老成岂敢当天奖，孤直由来自性生。晨漏勉随鸳鹭序，朝阳虚说凤凰鸣。祇今衮职无遗阙，愚陋何缘补圣明。
一萼红·碧栖词丈归自沪江，为寄江南梅，迟延未到，作此以速之
作者：李慎溶
朝代：清

步空陂。正凝思望远，无语忆幽姿。津国清霜，柴门流水，关河魂梦参差。待料理、江南旧怨，甚东风、犹滞在横枝。浮海春回，吟芳人老，馀想惊非。迢递平烟千驿，更平波千顷，冷浸冰肌。岁晏情怀，天涯滋味，寒边事事轻违。渺何处、吴船载雨，较花候、却比故山迟。长为婵娟瘦损，此意谁知。
一落索·春雨缠绵偶以遣闷
作者：李慎溶
朝代：清

晓雾溟濛庭树。弄晴无据。深垂帘幕护轻寒，却约得、炉香住。燕燕莺莺无语。恼将春去。只多落絮与飞花。还未到、听秋雨。
壶中天·春阴
作者：李慎溶
朝代：清

帘衣深下，但溟濛一片，频飞轻雾。十里红楼都似水，惟有莺声低度。杨柳多情，和春共瘦，还替春凄苦。揉昏搓暝，粉香犹未成絮。生怕燕子归来，沉沉绿暗，换了门前路。见说钿车南陌少，几日芳游轻误。山枕馀熏，云屏萦梦，绊得清寒住。无聊人起，洒窗时响疏雨。
庆宫春·水仙花
作者：李慎溶
朝代：清

新晕移盆。浓香坠儿，相逢正在梅边。曾否凌波，何人为拟飞仙。湘江夜、水如云冷，甚惊鸿、来往翩翩。算殷勤、解诉清愁，只有幽弦。从教风露欺难到，料宫黄纤小，无奈冰天。一笑搴芳，人间又换华年。南园花信犹迟滞，占春光、偏在春先。定归期，梨梦初醒，柳色初妍。
念奴娇·寄杭州蕙愉大姑
作者：李慎溶
朝代：清

故园秋暮，怅光阴别后，风梭过眼。欲把离愁传尺素，争奈银笺嫌短。听雨帘栊，扫花台榭，处处寻思遍。回头欢境，算来空付微叹。多少胜迹前朝，香车画楫，尘影如潮满。明月江山曾入梦，却被箫声吹断。遮莫年来，镜中云鬓，湖柳丝偷换。新游须记，酒痕襟上休浣。
月上海棠·戊戌闰月，拔兄春闱报罢，复为西湖之游，作以寄意
作者：李慎溶
朝代：清

征衣浣尽长安土。到西湖、试向旧鸥语。再挂云帆，甚津亭、绿涨来路。无人地、恨笔谁题瘦句。携歌行乐休频阻。半阴晴、减了看花侣。已是飘零，况湖山、怨春良苦。还乡梦、肯信南园乱絮。
浪淘沙
作者：李慎溶
朝代：清

瓦罅堕微霜。飘叶初黄。寒鸦声外度斜阳。回首绿阴门巷异，荏苒时光。何处听清商。竹院梧廊。夜阑却讶雨敲窗。有梦欲寻寻不得，秋在胡床。
海棠春·花铃
作者：李慎溶
朝代：清

花房静锁春深窈。茜影外、彩丝环绕。做弄暗中声，送得愁多少。惜春还被春喧恼。向瘦枕、摇昏曳晓。梦醒却无人，一院风枝袅。
疏影·菊影
作者：李慎溶
朝代：清

黄昏院宇。有秋魂一片，消瘦如许。载酒篱根，醉眼模糊，误得几回惊顾。夜阑徙倚犹相对，纸槛外、疑烟疑雾。但萧然、淡影难描，不上画家新谱。绕砌鸣蛩旧识，凉宵厌寂寞，来伴低语。隔岁园亭，约略吟秋，曾采幽芳题句。重逢却讶分明甚，正冷月、无声窥户。更谁怜、立尽霜华，又度小庭寒曙。
百字令·和林畏庐诗丈泛湖之作
作者：李慎溶
朝代：清

越山清绝，泛湖光中夜，翛然孤引。一片玲珑惊骤冷，月底杨花吹鬓。渔屋风生，蓬窗人悄，谁解听高韵。细波轻桨，睡鸥沙际难稳。长叹系梦西泠，夷犹片棹，欲去频无准。闻说交芦庵外树，犹怨当年先隐。半霎沉埋，水孤天阔，渺渺游人恨。传来新句，旧愁平地盈寸。
蝶恋花
作者：李慎溶
朝代：清

一夕凉飙辞旧暑。飒飒墙蕉，恐是秋来路。转眼熏风时节去。不知燕子归何处。抽纸吟商无意绪。短槛疏窗，难写黄昏句。今夜夜深知更苦。阶前叶叶枝枝雨。
蝶恋花·萤
作者：李慎溶
朝代：清

旧苑秋芜兴废警。怯小愁单，短梦何时醒。明月不来天又暝。竹边水面光无定。庭院沉沉街鼓静。三两斜飞，做就凉宵景。携扇兜裙风露冷。几回踏碎梧桐影。
解连环·为王碧栖词丈题寒城旅眺图
作者：李慎溶
朝代：清

倚筇人懒，正昏鸦秃树，古城秋晚。蓦忆著、王粲当时，搁归计西风，鬓霜轻换。异地登临，恨犹带、故园心眼。问乡愁此际，不用悲笳，已是难缓。年芳去人渐远。对沉吟尚有，图画疏散。纵赚得、词赋江关，叹踪迹平生，倩谁能绾。有限回程，奈也被、暮云遮断。更凄迷、夕阳尽处，数声过雁。
踏莎行·春日感旧并示江右诸妹
作者：李慎溶
朝代：清

乳鸭池塘，初莺院落。回头往事全如昨。人生那得似东风，东风依旧穿帘幕。万里苕苕，尺书空托。一春但见离怀恶。胜游别后负南园，花间闲煞秋千索。
长亭怨慢·戊戌二月寄拔可长兄杭州
作者：李慎溶
朝代：清

恨轻被、红尘缠著。往岁湖山，似曾留约。梦里沧波，去帆摇曳向何托。竹窗灯火，欢笑地，浑如昨。畅好故园春，却孤我、听莺栏角。萧索。恁苏堤柳色，犹倚翠腰新削。湔裙又近，有多少、画桡芳酌。奈别后、恻恻寒轻，怕征袂、和人飘泊。漫细数归期，容易江莲香落。
长亭怨慢·探梅
作者：李慎溶
朝代：清

是谁访、孤山前道。几日诗魂，被花相恼。暗瓦残霜，故溪新雪候犹早。梦游程熟，峰影下，天凄窈。此度见峨妆，定不惜、年光轻老。寒悄。甚愁鬟压整，冷落水边人缟。多情翠羽，忍忘却、绮窗音报。正怅惘、菊尽篱根，又萦惹、吹香吟抱。待唤起娉婷，一笛迢迢飞到。
齐天乐·小西湖秋况
作者：李慎溶
朝代：清

浮岚不散繁华影，层峰尚含秋妩。已老蘋根，全欹藕叶，过了晶宫佳处。桥阴静伫。爱默默罗衣，水花香聚。瘦柳枯蝉，向人憔悴看人去。平漪遥望似镜。忽澄烟裂碧，蓬响惊度。野吹无声，残阳弄影，猛见霜红翻树。沉吟渐苦。甚一样江山，顿伤心素。脉脉回桡，破蟾窥暗渚。
挽张百熙联
作者：李懋勤
朝代：清
体裁：联

挽二百州既倒狂澜，宗旨同日月载新，患法为改革预备，脱非我公提倡，焉睹今日文明，方幸害马已除，猛虎尽去，将来上理，更有蒸蒸，何遽骑箕尾而归天界；说四十年未了心事，教育以成效难望，邮传则创始失宜，即令下士侧听，亦觉风木呜咽，到此音容渺隔，禁近长辞，愚鲁寡知，不无耿耿，唯祝与河山终古寰中。
千佛岭
作者：李懿曾
朝代：清

一石嵌一佛，一佛占一石。碎拆金莲花，乱插云窝窄。想是古先生，亦有米颠癖。
寻瘗鹤铭
作者：李懿曾
朝代：清

焦山峭摩空，其下则水国。谁知悬崖间，挂此数行墨。爱鹤成鹤癖，鹤死瘗山侧。鹤本神仙姿，魂魄游八极。兹铭亦天人，人间讵易得。或云逸少铭，或云贞白刻。或云顾逋翁，好事竞窥测。我爱竹垞言，心非唐后勒。万古照寒流，鱼龙不敢蚀。我寻潮落时，藓深半不识。风涛夜有声，月影松桧黑。
宣城太白楼联
作者：李成谋
朝代：清
体裁：联

大江淘尽英雄，山经百战楼仍在；诗卷长留天地，人往千秋酒不空。
挽彭玉麟联
作者：李成谋
朝代：清
体裁：联

列门墙者卅年，自惭奉职才疏，荐牍未酬知己谊；隔斗山刚一月，讵料骑箕路迥，抚棺齐痛哲人萎。
挽曾国荃联
作者：李成谋
朝代：清
体裁：联

仗剑复名城，念百战艰难，坐镇依然资使节；骑箕归上界，抚三江黎庶，成规谁更继元勋。
挽曾纪泽联
作者：李成谋
朝代：清
体裁：联

忠孝一生心，叹蓦地冥鸿，尚留未尽经纶、无穷事业；滂沱两行泪，望在天趋鲤，为报风清江甸、教秉门墙。
松筠庵即席唱和诗
作者：李承五
朝代：清

短屐冲泥雨后寻，松筠成荫古庵深。千秋高节杨公在，输与诗人赞诵音。燕月辽云奉使年，骊驹怅别又秋天。萍踪复合非无日，叵奈当时已惘然。
松筠庵即席唱和诗·其一
作者：李承五
朝代：清

短屐冲泥雨后寻，松筠成荫古庵深。千秋高节杨公在，输与诗人赞诵音。
松筠庵即席唱和诗·其二
作者：李承五
朝代：清

燕月辽云奉使年，骊驹怅别又秋天。萍踪复合非无日，叵奈当时已惘然。
赠杨惠垓大令叠原韵
作者：李承汉
朝代：清

莫把书生我，呼为画省郎。凤题君子室，乌爱丈人堂。磨杵工良苦，和盘调岂常。十旬于役久，柳色变青黄。
一翁行为阎家店老人作
作者：李承烈
朝代：清

四围寂寂云苍苍，茅屋闭门树压墙。一翁扶杖立道旁，面黑发蓬形瘠尪。有客有客自远方，白马红缨束锦攘。忍饥百里来此庄，左顾右盼心皇皇。见翁下马索糗粮，翁为流涕褰衣裳。引客左旋登草堂，坐客东壁之绳床。为言历岁岁大荒，颗粒不入仓与箱。巧妇欲炊无秕糠，草根树皮充饥肠。年来草尽树亦戕，老幼饿死壮者亡。十得一生终不祥，三春大疫成膏肓。村中男女百口强，慭遗一老凌秋霜，鸡犬不闻牛马僵，败芦裹尸道相望。至今白骨无人藏，焉得一饭王孙尝。客闻斯言心感伤，别翁泪湿双目眶。出门上马手执缰，欲行且止重徬徨。饿眼看天落日黄。
落叶
作者：李承烈
朝代：清

飘零毕竟较花迟，才见萧萧谢故枝。隔院影飞残照外，空庭声坠晚风时。为谁弹泪偷题曲，有女含情欲赋诗。却喜林间烧不尽，夜窗分与学临池。白帝原非雨露悭，荣枯物理亦循环。堆来有迹山山暮，听到无声树树闲。薄命自甘沈碧涧，伤心不是为红颜。樊川莫忆成阴日，一任东风去复还。
落叶·其一
作者：李承烈
朝代：清

飘零毕竟较花迟，才见萧萧谢故枝。隔院影飞残照外，空庭声坠晚风时。为谁弹泪偷题曲，有女含情欲赋诗。却喜林间烧不尽，夜窗分与学临池。
落叶·其二
作者：李承烈
朝代：清

白帝原非雨露悭，荣枯物理亦循环。堆来有迹山山暮，听到无声树树闲。薄命自甘沈碧涧，伤心不是为红颜。樊川莫忆成阴日，一任东风去复还。
题崔公道源《寒宵煮豆图》
作者：李承诰
朝代：清

但得调甘旨，何知此夜寒。辛勤当永夕，粗粝亦承欢。负米情同且，加餐更劝殚。就中传逸行，图上莫轻看。
题高寄泉孝廉柳桥晴絮图
作者：李承谟
朝代：清

东风蹴起软红尘，多少看花得意人。试问青青杨柳树，者番旖旎为谁春。仿佛风光似灞桥，行人到此几魂消。高车驷马重过日，好认临风碧玉条。梅花飞过柳花香，漫把飘零惹恨长。宛跨蹇驴来踏雪，教人错唤孟襄阳。浮生踪迹半如萍，愁向劳劳问旧亭。借得香山好诗句，大家唱作渭城听。离情一语一踌躇，况复将情入画图。此去三沽风景好，夕阳飞絮乱平芜。行行几欲叹途穷，下第情怀似酒中。寄语刘蕡休懊恼，鲰生几度哭秋风。眼前风物又残秋，芦絮浑如柳絮稠。相像红桥佳丽地，诗人合住小扬州。自惭不是谪仙才，敢向骚坛夺槊来。黄鹤楼高搥不得，我今去咏凤凰台。
题高寄泉孝廉柳桥晴絮图·其一
作者：李承谟
朝代：清

东风蹴起软红尘，多少看花得意人。试问青青杨柳树，者番旖旎为谁春。
题高寄泉孝廉柳桥晴絮图·其七
作者：李承谟
朝代：清

眼前风物又残秋，芦絮浑如柳絮稠。相像红桥佳丽地，诗人合住小扬州。
题高寄泉孝廉柳桥晴絮图·其三
作者：李承谟
朝代：清

梅花飞过柳花香，漫把飘零惹恨长。宛跨蹇驴来踏雪，教人错唤孟襄阳。
题高寄泉孝廉柳桥晴絮图·其二
作者：李承谟
朝代：清

仿佛风光似灞桥，行人到此几魂消。高车驷马重过日，好认临风碧玉条。
题高寄泉孝廉柳桥晴絮图·其五
作者：李承谟
朝代：清

离情一语一踌躇，况复将情入画图。此去三沽风景好，夕阳飞絮乱平芜。
题高寄泉孝廉柳桥晴絮图·其八
作者：李承谟
朝代：清

自惭不是谪仙才，敢向骚坛夺槊来。黄鹤楼高搥不得，我今去咏凤凰台。
题高寄泉孝廉柳桥晴絮图·其六
作者：李承谟
朝代：清

行行几欲叹途穷，下第情怀似酒中。寄语刘蕡休懊恼，鲰生几度哭秋风。
题高寄泉孝廉柳桥晴絮图·其四
作者：李承谟
朝代：清

浮生踪迹半如萍，愁向劳劳问旧亭。借得香山好诗句，大家唱作渭城听。
晴川阁联
作者：李拔
朝代：清
体裁：联

沱潜既道；江汉朝宗。
初夏园亭偶成
作者：李拔英
朝代：清
体裁：七言律诗

园尽城南屋覆茅，春风吹尽夏初交。游蜂队队喧残蕊，飞燕双双理旧巢。水面圆荷才放叶，墙根稚笋已抽梢。小窗长日浑无事，一卷离骚手自抄。
杏林庄联
作者：李振佑
朝代：清
体裁：联

清坐使人无俗气；碧树为我生凉秋。
丁亥除夕
作者：李振唐
朝代：清

缚裤长征岁序移，三貂岭外客心驰。元龙豪气三千丈，张翰思乡十二时。椒酒黄鸡供异地，蛮云瘴雨阻归期。四千里外重回首，惆怅香山岁尽时。
上刘省三爵帅
作者：李振唐
朝代：清

妇孺皆能识姓名，生平威德冠寰瀛。及身自足传千古，革面交传震八纮。黑白力为持大局，东南从此有长城。兰风竹雨含濡遍，凿齿雕题尽向诚。盗弄潢池可若何，羲轮曾返鲁阳戈。修名日懋丹心老，故垒春深白骨多。四海苍生皆衽席，一军赤帜斩蛟鼍。至今薄海安耕凿，柱石勋名已遍歌。沧海无波圣运昌，跳梁何事逞鸱张。雄心持节筹闽峤，壮志纡谟奠海邦。无奈形情同鬼蜮，况当兵甲是仓皇。民心国体深维系，谈笑从容靖佛郎。
上刘省三爵帅·其一
作者：李振唐
朝代：清

妇孺皆能识姓名，生平威德冠寰瀛。及身自足传千古，革面交传震八纮。黑白力为持大局，东南从此有长城。兰风竹雨含濡遍，凿齿雕题尽向诚。
上刘省三爵帅·其三
作者：李振唐
朝代：清

沧海无波圣运昌，跳梁何事逞鸱张。雄心持节筹闽峤，壮志纡谟奠海邦。无奈形情同鬼蜮，况当兵甲是仓皇。民心国体深维系，谈笑从容靖佛郎。
上刘省三爵帅·其二
作者：李振唐
朝代：清

盗弄潢池可若何，羲轮曾返鲁阳戈。修名日懋丹心老，故垒春深白骨多。四海苍生皆衽席，一军赤帜斩蛟鼍。至今薄海安耕凿，柱石勋名已遍歌。
上刘省三爵帅·其四
作者：李振唐
朝代：清

泛海曾从赤崁来，得瞻鼎力扩全台。火车路远风轮疾，银电光分夜市开。骏业岂惟酬素志，鸡林久已播诗才。鲰生得仰龙门度，献策深惭属菲材。
伋人召宴感赋
作者：李振唐
朝代：清

翠楼香梦蓦成空，回首莎阶剩落红。休鄙樊川轻薄意，人生能醉几春风。
台湾竹枝词
作者：李振唐
朝代：清

冬残草尚绿成围，广漠风中试袷衣。笑客莫惊春太早，秧针田内正初肥。四时景物总芳菲，夹岸人家隐翠微。颓色风帆青布袜，槟榔雨里掉船归。斑鸠声里叫春晴，绿水如环抱画城。閒步夕阳村上路，家家叠鼓赛延平。
台湾竹枝词·其一
作者：李振唐
朝代：清

冬残草尚绿成围，广漠风中试袷衣。笑客莫惊春太早，秧针田内正初肥。
台湾竹枝词·其三
作者：李振唐
朝代：清

斑鸠声里叫春晴，绿水如环抱画城。閒步夕阳村上路，家家叠鼓赛延平。
台湾竹枝词·其二
作者：李振唐
朝代：清
体裁：词

四时景物总芳菲，夹岸人家隐翠微。赭色风帆青布袜，槟榔雨里掉船归。
台湾竹枝词·其二
作者：李振唐
朝代：清

四时景物总芳菲，夹岸人家隐翠微。颓色风帆青布袜，槟榔雨里掉船归。
台湾竹枝词，四首之
作者：李振唐
朝代：清

瓜皮艇子水如油，蜑妇山花插满头。日日江边嬉水罢，一生不识别离愁。
言游台北留别同人
作者：李振唐
朝代：清

万里长风事壮游，天涯何处觅封侯。地经吴越群山尽，人到沧溟百感休。共道钜公今御李，敢云王粲暂依刘。雪泥那复东西计，不独辞家易感秋。
春田行
作者：李振裕
朝代：清

村花未放溪柳含，春田霏霏晓气酣。侧身一望浩无涘，不见田塍见湖水。远树疑摇雪浦中，轻烟恍拂银塘里。湖水明，镜面平，縠纹才没靴纹生。一行雁影掠，一片螺峰横。似水似非水，迷离澹沱移我情。村氓戴箬荷锄立，直讶渔师看风色。可有津边问渡人，鸭头浓绿翻江国。水亦不可画，湖亦不可航。春水骀荡日渐长，四月麦花吹浪香。
止宿王山史山馆
作者：李振裕
朝代：清
体裁：诗

云中白鹤自高翔，有约冲寒到草堂。法物依然藏汉魏，主人自在卧羲皇。药苗入箸霏霏白，橙子垂枝的的黄。绝似江南风味好，琴书一榻枕沧浪。
祝映碧先生八十
作者：李振裕
朝代：清

圣朝求旧广蒲轮，文献千秋道自尊。花以世家仍绿野，瓜因胜国恋青门。壁中遗册秦灰后，柱下藏书鲁史存。著述等身犹未了，摩挲松老长灵根。
祠阙里雅
作者：李振裕
朝代：清

太山岩岩，遐尔具瞻。登封受命，上帝是监。钟灵岱岳，笃生尼父。大道昭明，炳然终古。于皇时清，继天立极。累洽重熙，与民休息。苞蘖既除，干戈永戢。偃武觌文，风行四国。岁维甲子，历起上元。翠华南指，旌轩八屯。秩祀东岳，礼举柴燔。俯临日观，旁瞩天门。泰山之阳，曲阜之宅。万乘回銮，里门是式。奕奕本支，恭迎清跸。升堂陟降，祀典攸秩。轩县辏矣，乐具奏矣。尊罍既陈，飨礼侑矣。俎孔硕矣，天子献之。豆孔庶矣，天子荐之。祝史有辞，我皇黼藻。曰万世师，揭此显号。华盖九斿，爰饰于庙。姬公孟子，亦越奠告。皇曰噫嘻，相予肆祀。济济臣工，诜诜胄子。布席横经，披陈奥旨。圜桥肃听，晬容有喜。陟彼泉林，厥流孔滮。维兹桧文，厥枝孔虬。万年不凋，圣人所树。皇心愉愉，爰记爰赋。帝恩优渥，零露瀼瀼。流根润叶，受祉无疆。匪曰赉之，孔氏之光。斯文丕显，邦家之庆。泗水汤汤，孔林苍苍。文草灵蓍，辇路之旁。樵苏有禁，旧不逾顷。今也廓之，数兼常等。奎画有炜，垂象神宫。取彼琬琰，是琢是砻。丰碑百尺，崒嵂在东。历年亿万，与岱比崇。维山有岱，维天有汉。皇德是峻，帝文是焕。大道彰矣，治化翔矣。日月星辰，庆重光矣。
七夕云
作者：李振钧
朝代：清

帝遣云师羽卫严，天孙今叶凤凰占。九重箫鼓飞华盖，一朵芙蓉拥绛幨。银浦卷舒环喜气，琳宫馥郁散馀炎。织成锦字衔青鸟，舞罢霓裳耀素蟾。为雨梦宜今夕稳，如罗泪比旧痕添。神光冉冉翔灵鹊，香雾濛濛护瑞鹣。吉庆花从空际落，氤氲扇自画中拈。何人乞巧芳名锡，五色飞来坠镜奁。
七夕月
作者：李振钧
朝代：清

早见新圭挂柳梢，恰当七夕露云㘬。弯环已过初弦上，圆满犹虚半镜抛。蚕织暂停梭影掷，蛾眉才埽笔痕捎。抵他五夜人应妒，照尔双栖姊或嘲。灯灿九华文锦障，缕穿卐字绣缄敲。香阶敛拜催陈果，碧落坚盟订绩胶。汉转渐低蟾匿魄，星稀空盼鹊还巢。团圞更好偏难待，归妹期愆六四爻。
七夕河
作者：李振钧
朝代：清

红墙何啻阻仙凡，难达回文字几函。隔岸双星情脉脉，经年一渡话喃喃。淩波佩和商飙飒，洒泪潮通海雨咸。浪拍秋空银捣练，船来天上锦张帆。试临析木搴香幄，好取支机濯翠岩。捉月拟将槎共泛，填桥不藉石能衔。曾闻列宿芒寒动，又说恒河影倒嵌。惆怅微云开曙色，津梁握别手掺掺。
七夕雨
作者：李振钧
朝代：清

经年旧雨首频搔，正好连床怪尔挠。宝枕才通巫峡梦，玉绳顿撼广陵涛。洒来别泪柔丝堕，滴尽秋宵爽籁号。河鼓无声听淅沥，天街如水净尘嚣。飘残蛛羃函犹湿，零乱乌衣驾不牢。书曝休誇胸万卷，织空错认手三缫。洗车泽布随车远，触石云兴化石高。肠断淋铃传一曲，星前密誓倍心忉。
三至飞云洞用宋芷湾太守壁间韵
作者：李振钧
朝代：清

白衣苍狗自悠悠，空翠飞来忆岁不。三度秋风曾马足，十年征梦又峰头。云真似盖遮天影，月正如钩泻峡流。为语山僧牢记取，他时归岫此间投。
下第
作者：李振钧
朝代：清

小谪人间廿六年，狂吞酒海羾诗天。好花忽折将开蕾，急水偏回已上船。雁冷叫残三岛月，云愁罩满一溪烟。贫家无限伤心女，补屋牵萝剧可怜。
临别
作者：李振钧
朝代：清

漫调玉管拨银筝，踯躅离筵听不清。一样歌喉珠宛转，而今都带断肠声。为谁憔悴为谁愁，离别堪惊况是秋。良药无功心病拙，早知不了不如休。情丝难断泪丝垂，欲解卿愁倩阿谁。一法传卿牢记取，闲窗无事背侬诗。千里人随去雁沉，三生怨比落花深。春风若上真娘墓，一滴村醪要自斟。
临别·其一
作者：李振钧
朝代：清

漫调玉管拨银筝，踯躅离筵听不清。一样歌喉珠宛转，而今都带断肠声。
临别·其三
作者：李振钧
朝代：清

情丝难断泪丝垂，欲解卿愁倩阿谁。一法传卿牢记取，闲窗无事背侬诗。
临别·其二
作者：李振钧
朝代：清

为谁憔悴为谁愁，离别堪惊况是秋。良药无功心病拙，早知不了不如休。
临别·其四
作者：李振钧
朝代：清

千里人随去雁沉，三生怨比落花深。春风若上真娘墓，一滴村醪要自斟。
九日同人邀游龙门寺用少陵蓝田崔氏庄韵
作者：李振钧
朝代：清

不为登临放眼宽，偶逢时序强为欢。八年几度依游屐，九日重来感素冠。已是悲秋吟晚节，况因久病怯轻寒。郁葱果叶佳城卜，更踏云岑著意看。身闲地僻惬心宽，恍与山灵客主欢。五代历今真佛土，十年笑我尚儒冠。石槽泻溜清泉滑，竹院阴分翠障寒。挥洒霜豪题雪壁，纱笼留待再来看。路转峰回一径宽，名山佳节两相欢。擘窠直可同留带，拜石何妨自整冠。寂寂深林人语响，潇潇隔夕雨声寒。振衣千仞重回首，秋色村烟画里看。秋衣才著带围宽，强起聊陪一日欢。少长尽招佳子弟，后先竞集古衣冠。花如多病怜容瘦，蟹味堪馋怕性寒。潦倒敢誇能作赋，错教人当谪仙看。而今莫放酒肠宽，且让诸君得尽欢。不战犹能豪满座，难降谁更怒冲冠。清游片晌心逾淡，狂语当年胆尚寒。却笑老僧频劝醉，自倾馀沥举杯看。湖山一望水云宽，暂割新愁接旧欢。狂客不衫还不履，奇峰如笏更如冠。乍闻鹫岭传清梵，直上龙门接广寒。归去来兮明月路，满头菊影笑相看。风月无边宇宙宽，斯人底事异悲欢。雁横塞北空传简，菊满篱东好挂冠。黯淡秋心诗亦瘦，萧疏爽气酒馀寒。古来词赋登临客，短发何须揽镜看。也有园林一亩宽，偏逢山寺共追欢。霜钟细认前朝字，露顶閒携上古冠。浪迹江湖悲杜老，孤吟风雨似郊寒。弟兄三两他乡滞，雁影排空几阵看。
九日同人邀游龙门寺用少陵蓝田崔氏庄韵·其一
作者：李振钧
朝代：清

不为登临放眼宽，偶逢时序强为欢。八年几度依游屐，九日重来感素冠。已是悲秋吟晚节，况因久病怯轻寒。郁葱果叶佳城卜，更踏云岑著意看。
九日同人邀游龙门寺用少陵蓝田崔氏庄韵·其七
作者：李振钧
朝代：清

风月无边宇宙宽，斯人底事异悲欢。雁横塞北空传简，菊满篱东好挂冠。黯淡秋心诗亦瘦，萧疏爽气酒馀寒。古来词赋登临客，短发何须揽镜看。
九日同人邀游龙门寺用少陵蓝田崔氏庄韵·其三
作者：李振钧
朝代：清

路转峰回一径宽，名山佳节两相欢。擘窠直可同留带，拜石何妨自整冠。寂寂深林人语响，潇潇隔夕雨声寒。振衣千仞重回首，秋色村烟画里看。
九日同人邀游龙门寺用少陵蓝田崔氏庄韵·其二
作者：李振钧
朝代：清

身闲地僻惬心宽，恍与山灵客主欢。五代历今真佛土，十年笑我尚儒冠。石槽泻溜清泉滑，竹院阴分翠障寒。挥洒霜豪题雪壁，纱笼留待再来看。
九日同人邀游龙门寺用少陵蓝田崔氏庄韵·其五
作者：李振钧
朝代：清

而今莫放酒肠宽，且让诸君得尽欢。不战犹能豪满座，难降谁更怒冲冠。清游片晌心逾淡，狂语当年胆尚寒。却笑老僧频劝醉，自倾馀沥举杯看。
九日同人邀游龙门寺用少陵蓝田崔氏庄韵·其八
作者：李振钧
朝代：清

也有园林一亩宽，偏逢山寺共追欢。霜钟细认前朝字，露顶閒携上古冠。浪迹江湖悲杜老，孤吟风雨似郊寒。弟兄三两他乡滞，雁影排空几阵看。
九日同人邀游龙门寺用少陵蓝田崔氏庄韵·其六
作者：李振钧
朝代：清

湖山一望水云宽，暂割新愁接旧欢。狂客不衫还不履，奇峰如笏更如冠。乍闻鹫岭传清梵，直上龙门接广寒。归去来兮明月路，满头菊影笑相看。
九日同人邀游龙门寺用少陵蓝田崔氏庄韵·其四
作者：李振钧
朝代：清

秋衣才著带围宽，强起聊陪一日欢。少长尽招佳子弟，后先竞集古衣冠。花如多病怜容瘦，蟹味堪馋怕性寒。潦倒敢誇能作赋，错教人当谪仙看。
九松水榭感旧
作者：李振钧
朝代：清

笑我棋输一著迟，随风且莫怨杨枝。板桥桥外纤纤月，未必眉痕似旧时。十年惯作秋风客，万事真如春梦婆。终古误人一条水，英雄竟少女儿多。
九松水榭感旧·其一
作者：李振钧
朝代：清

笑我棋输一著迟，随风且莫怨杨枝。板桥桥外纤纤月，未必眉痕似旧时。
九松水榭感旧·其二
作者：李振钧
朝代：清

十年惯作秋风客，万事真如春梦婆。终古误人一条水，英雄竟少女儿多。
书淮阴侯列传后
作者：李振钧
朝代：清

登坛一对信奇才，钟室呼天剧可哀。爱好又将人断送，悔教丞相夜追回。少年犹拜楚中尉，雍齿封侯意岂同。若使真王成帝业，功臣断不叹藏弓。腐史微词托渺冥，冤含碧血化燐青。当时太息庭中语，曾有何人侧耳听。天遣孤儿寄海南，杵婴高义尉佗堪。土官争说存韦姓，如意酖亡戚氏瘖。
书淮阴侯列传后·其一
作者：李振钧
朝代：清

登坛一对信奇才，钟室呼天剧可哀。爱好又将人断送，悔教丞相夜追回。
书淮阴侯列传后·其三
作者：李振钧
朝代：清

腐史微词托渺冥，冤含碧血化燐青。当时太息庭中语，曾有何人侧耳听。
书淮阴侯列传后·其二
作者：李振钧
朝代：清

少年犹拜楚中尉，雍齿封侯意岂同。若使真王成帝业，功臣断不叹藏弓。
书淮阴侯列传后·其四
作者：李振钧
朝代：清

天遣孤儿寄海南，杵婴高义尉佗堪。土官争说存韦姓，如意酖亡戚氏瘖。
五日雨
作者：李振钧
朝代：清

汨罗江流劲如弩。碧血喷薄飞作雨。江头争集吊左徒，荆楚岁时记月午。裂缯剪綵模真龙，画舸婆娑竞箫鼓。晴景水滨多丽人，艳妆照水明霞舞。大风捲地雨忽来，墨云浓压青蒲浦。跳珠溅湿红罗襦，委钿遗簪不胜数。是谁好事倡遨嬉，名曰竞渡义奚取。吁嗟灵均生不辰，鱼腹曾无一抔土。举世温蠖那可蒙，蝉蜕浊秽浩气吐。为箕为尾为虹霓，駴走罔象敢予侮。五丝九粽投深渊，正恐幽怪笑人鲁。况以凭吊恣欢娱，蒲酒枭羹长命缕。即使招魂歌楚些，不谅丹心心更苦。离骚一卷多离忧，非怨君王疾谗蛊。思公子兮怀美人，涕泣冀回天听俯。誓将白水明独清，不恨身歼恨无补。奈何误解风人辞，胥江怒潮竟同伍。孤忠自喻知者难，鼓枻沧浪彼渔父。贾生赋鵩同死生，子长若失惭论古。我知今雨亦偶然，未必怀沙尚馀怒。
亡妇榇归自闽生去死还惨裂心肺幽灵有觉亮亦同之爰述长途之踽凉弥感重泉之暌阻作魂归来歌觞而告之歌曰
作者：李振钧
朝代：清

魂归来兮发榕城，日色闇兮闪素旌。抚而号兮我所生，酬酒浆兮弟与兄。欲辞骨月兮莫闻吾声，存不离保姆兮殁乃独行。曩戾止兮绯桃迎，今祖帐兮丹桂荣。呜呼一歌兮歌已成，海风嘡㗳兮山如倾。魂归来兮驾飞艎，有兄有兄兮官豫章。闻妹至兮涕滂滂，亟执豕兮促刲羊。呼而奠兮胡能尝，魄无言兮冥冥以伤。忆阿侄兮天一方，昔我过兮趋道旁。呜呼二歌兮歌难忘，云从东兮逐风樯。魂归来兮皖江涘，龙山高兮室则迩。石松苍苍兮石湖瀰瀰，念所亲兮两阿姊。期得见兮陶然喜，俄焉悟兮悲已死。易我舟兮发如矢，言永别兮从兹始。呜呼三歌兮歌不已，红树半江兮白波起。魂归来兮达乡县，丹旐前扬兮陈野奠。郎缟衣兮泪如霰，空想像兮盼倩。山万叠兮终觌面，入此中兮永弗见。子即有知兮何适我眷，矧无知兮遑我恋。呜呼四歌兮歌欲倦，黄云四塞兮尘容变。魂归来兮山之阿，左田舍兮前大河。缅畴昔兮轻车过，揽佳城兮峰峨峨。此间乐兮乐如何，谓异日兮罔择佗。言近戏兮乃非讹，入新宫兮以婆娑。呜呼五歌兮歌且哦，惬其所欲兮佩环和。魂归来兮望清阈，碧山之南兮横塘之北。枫林月落兮松径黑，瞻门庭兮载登陟。曩去故里兮泪沾臆，亲囊揽祛兮语唧唧。我今归兮胡不我即，若有睹兮走而匿。呜呼六歌兮歌且忆，恍惚空阶兮长太息。魂归来兮登影堂，罗牲醴兮飶且香。省姑障兮心彷徨，欲前致词兮听茫茫。始裴褢兮由房，抚尘封兮嫁时箱。适将去女兮复回翔，灵风䬃䬃兮灯无光。呜呼七歌兮歌弥长，古有空同兮赋结肠。
亡妇榇归自闽生去死还惨裂心肺幽灵有觉亮亦同之爰述长途之踽凉弥感重泉之暌阻作魂归来歌觞而告之歌曰·其一
作者：李振钧
朝代：清

魂归来兮发榕城，日色闇兮闪素旌。抚而号兮我所生，酬酒浆兮弟与兄。欲辞骨月兮莫闻吾声，存不离保姆兮殁乃独行。曩戾止兮绯桃迎，今祖帐兮丹桂荣。呜呼一歌兮歌已成，海风嘡㗳兮山如倾。
亡妇榇归自闽生去死还惨裂心肺幽灵有觉亮亦同之爰述长途之踽凉弥感重泉之暌阻作魂归来歌觞而告之歌曰·其七
作者：李振钧
朝代：清
体裁：古风

魂归来兮登影堂，罗牲醴兮飶且香。省姑障兮心彷徨，欲前致词兮听茫茫。始裴褢兮由房，抚尘封兮嫁时箱。适将去女兮复回翔，灵风飒飒兮灯无光。呜呼七歌兮歌弥长，古有空同兮赋结肠。
亡妇榇归自闽生去死还惨裂心肺幽灵有觉亮亦同之爰述长途之踽凉弥感重泉之暌阻作魂归来歌觞而告之歌曰·其三
作者：李振钧
朝代：清

魂归来兮皖江涘，龙山高兮室则迩。石松苍苍兮石湖瀰瀰，念所亲兮两阿姊。期得见兮陶然喜，俄焉悟兮悲已死。易我舟兮发如矢，言永别兮从兹始。呜呼三歌兮歌不已，红树半江兮白波起。
亡妇榇归自闽生去死还惨裂心肺幽灵有觉亮亦同之爰述长途之踽凉弥感重泉之暌阻作魂归来歌觞而告之歌曰·其二
作者：李振钧
朝代：清

魂归来兮驾飞艎，有兄有兄兮官豫章。闻妹至兮涕滂滂，亟执豕兮促刲羊。呼而奠兮胡能尝，魄无言兮冥冥以伤。忆阿侄兮天一方，昔我过兮趋道旁。呜呼二歌兮歌难忘，云从东兮逐风樯。
亡妇榇归自闽生去死还惨裂心肺幽灵有觉亮亦同之爰述长途之踽凉弥感重泉之暌阻作魂归来歌觞而告之歌曰·其五
作者：李振钧
朝代：清

魂归来兮山之阿，左田舍兮前大河。缅畴昔兮轻车过，揽佳城兮峰峨峨。此间乐兮乐如何，谓异日兮罔择佗。言近戏兮乃非讹，入新宫兮以婆娑。呜呼五歌兮歌且哦，惬其所欲兮佩环和。
亡妇榇归自闽生去死还惨裂心肺幽灵有觉亮亦同之爰述长途之踽凉弥感重泉之暌阻作魂归来歌觞而告之歌曰·其四
作者：李振钧
朝代：清

魂归来兮达乡县，丹旐前扬兮陈野奠。郎缟衣兮泪如霰，空想像兮盼倩。山万叠兮终觌面，入此中兮永弗见。子即有知兮何适我眷，矧无知兮遑我恋。呜呼四歌兮歌欲倦，黄云四塞兮尘容变。
人日沂州题壁
作者：李振钧
朝代：清

吟鞭遄发自高邮，境入青齐感旧游。粉署藤花怀掖水，草堂人日过沂州。故园梦远梅开未，前路山多雪尽不。屈指春风三月里，舞雩童冠好句留。
六月廿九日女弟洁晬盘
作者：李振钧
朝代：清

六月正徂暑，庭前耀朱榴。此时华筵开，女弟一岁周。晬盘设地席，百玩任纷投。妇佩宜箴管，女贽重枣修。提挈透春葱，喃喃笑语稠。博得堂上欢，靧面桃花浮。余时方总角，兄长京洛游。念兹设帨辰，千里隔莱州。阿姊性亲爱，喜得雁行俦。名成双博士，阃德著和柔。
初伏日偕同人集舍弟九烟环碧庄午饮分得宿字
作者：李振钧
朝代：清

羲轮流驶入初伏。滂沛陡倾珠万斛。凉生小院净纤埃，黛抹远峰拭新沐。挥箑相将出门去，踏遍高原与幽谷。小桥流水涨初平，深林啼鴂呼相逐。亭亭隔陇几株松，袅袅绕篱数竿竹。款扉剥啄惊小尨，跣足科头客不速。主人笑道兼味无，脱粟盘飧唯苜蓿。薰风徐引碧筒杯，香气早传红玉曲。不将诗律缚老饕，细数酒筹难更仆。笑把闲题信手拈，分来险韵频眉蹙。相与冥搜刺史肠，畴能不负将军腹。击钵催成绮席开，温铛煎沸清醅熟。欢呼进酒大斗倾，头上片云疑欲覆。归去归去约重来，屋小于舟难托宿。
北征行
作者：李振钧
朝代：清

出门思远道，悠悠向京阙。已望淮阳城，犹看虞山月。朝辞漂母祠，暮向黄河泊。关山篴一声，行人泪双落。
北征行·其一
作者：李振钧
朝代：清

出门思远道，悠悠向京阙。已望淮阳城，犹看虞山月。
北征行·其二
作者：李振钧
朝代：清

朝辞漂母祠，暮向黄河泊。关山篴一声，行人泪双落。
叠前韵答振之
作者：李振钧
朝代：清

疏佣那望绾青银，大好湖山愿寄身。命果无愁甘守拙，诗常有债转忘贫。能言鸟不巢幽谷，解笑花偏斗早春。毕竟才华曾有几，也应难料后来人。也如郊岛两诗囚，吟袂同悲宋玉秋。好丑随人初嫁女，盛哀阅世旧封侯。多才自古难青眼，好友于今渐白头。万事若能如我意，大河应亦向西流。怕向人前话感恩，故衫憔悴旧啼痕。古槐能幻淳于梦，芳草难招屈子魂。尘谪何因偏綵笔，天涯无处不朱门。任君学得安心法，清浊从来未易论。波翻沧海总无惊，去住身如一叶轻。红豆几人犹问卜，青山到处可题名。久虚阆苑看花约，空负瑶阶望月情。莫道持螯堪共醉，满天风露是秋声。
叠前韵答振之·其一
作者：李振钧
朝代：清

疏佣那望绾青银，大好湖山愿寄身。命果无愁甘守拙，诗常有债转忘贫。能言鸟不巢幽谷，解笑花偏斗早春。毕竟才华曾有几，也应难料后来人。
叠前韵答振之·其三
作者：李振钧
朝代：清

怕向人前话感恩，故衫憔悴旧啼痕。古槐能幻淳于梦，芳草难招屈子魂。尘谪何因偏綵笔，天涯无处不朱门。任君学得安心法，清浊从来未易论。
叠前韵答振之·其二
作者：李振钧
朝代：清

也如郊岛两诗囚，吟袂同悲宋玉秋。好丑随人初嫁女，盛哀阅世旧封侯。多才自古难青眼，好友于今渐白头。万事若能如我意，大河应亦向西流。
叠前韵答振之·其四
作者：李振钧
朝代：清

波翻沧海总无惊，去住身如一叶轻。红豆几人犹问卜，青山到处可题名。久虚阆苑看花约，空负瑶阶望月情。莫道持螯堪共醉，满天风露是秋声。
埽雪
作者：李振钧
朝代：清

落花飞不尽，片片上阑干。奇夜月魂断，新痕风力残。身虽全洁白，世不耐高寒。那似香尘软，墙阴拥帚看。
夜月登大观亭
作者：李振钧
朝代：清

万里初秋月，中江第一亭。堑深规地险，祠古吊忠灵。云共遥天碧，镫馀隔岸青。登高发长啸，疑有蛰龙听。
夜渡扬子江
作者：李振钧
朝代：清

猎猎蒲帆小小舟，海门深锁古今愁。分明一片春江月，风捲涛声疑是秋。
大雪和壁间韵
作者：李振钧
朝代：清

积雪难消没马蹄，匆匆常值月华西。冻添煨芋深宵火，寒扑飞花小港泥。过客行踪春去雁，壮年心事夜闻鸡。却因跋涉增诗兴，名向青山到处题。
家大人命赋来青之室谨成长歌
作者：李振钧
朝代：清

阳春烟景足吟赏，放眼高歌浮碧落。静观自得佳兴同，匪唯容膝欣有托。虞山楼高迎大海，柳浪湖圆绕外郭。中有官衙转运居，西偏一室依山脚。青峰迤逦薜萝墙，朱栏屈曲芙蓉幕。大人公馀偶小憩，惜此分阴感萧索。閒情湿雪赋梅花，佳兆春风簪芍药。不有名区寄旷怀，何因雅集传官阁。殷勤拂拭旧窗纱，额曰来青破寂寞。三径移栽即墨松，半间留饲成都鹤。楸枰著子石生苔，竹馆鸣弦风捲箨。葡萄旧酿酒樽开，旗枪新试茶铛灼。斗室能藏大块春，升堂但见诸天廓。髫龄随侍古齐州，数椽书舍尤开拓。三岛神山翠黛浓，万里海天黑云霩。回首当年倦倚栏，惆怅东风事如昨。更忆京华青琐客，玉堂粉署扃金钥。月明铁马响丁冬，梦入江南涉林薄。也知传社如云烟，竹楼雪堂先民作。三载报政逝将去，四时读书聊可乐。
寿外舅汪稼门先生七十
作者：李振钧
朝代：清

蓬岛何曾见列仙，但教守道即延年。人于清德尊元老，天为苍生佑大贤。鹤燄齐鸣铃阁敞，蟾轮恰照绮筵圆。迎春好上长春颂，颂比灵椿更八千。从来康寿归仁者，亦有耆英作荩臣。公以大儒持节钺，天教贞干迈松筠。常存一事无欺意，自定千秋不朽身。那羡香山图九老，逃禅晚岁尚迷津。凤水龙山毓范韩，屹然柱石重朝端。讴歌到处九州督，知遇当年七品官。海国重临填甲算，福畴新锡侑辛盘。江南父老遥胪祝，惠爱于今欲报难。礼坊道岸溯前谟，惭愧东床学业芜。一卷传经敦百行，两篇赐什反三隅。丈人峰峻仙霞阻，别驾舆题綵服娱。自爇心香拜南极，捧觞如共鲤庭趋。
寿外舅汪稼门先生七十·其一
作者：李振钧
朝代：清

蓬岛何曾见列仙，但教守道即延年。人于清德尊元老，天为苍生佑大贤。鹤燄齐鸣铃阁敞，蟾轮恰照绮筵圆。迎春好上长春颂，颂比灵椿更八千。
寿外舅汪稼门先生七十·其三
作者：李振钧
朝代：清

凤水龙山毓范韩，屹然柱石重朝端。讴歌到处九州督，知遇当年七品官。海国重临填甲算，福畴新锡侑辛盘。江南父老遥胪祝，惠爱于今欲报难。
寿外舅汪稼门先生七十·其二
作者：李振钧
朝代：清

从来康寿归仁者，亦有耆英作荩臣。公以大儒持节钺，天教贞干迈松筠。常存一事无欺意，自定千秋不朽身。那羡香山图九老，逃禅晚岁尚迷津。
寿外舅汪稼门先生七十·其四
作者：李振钧
朝代：清

礼坊道岸溯前谟，惭愧东床学业芜。一卷传经敦百行，两篇赐什反三隅。丈人峰峻仙霞阻，别驾舆题綵服娱。自爇心香拜南极，捧觞如共鲤庭趋。
小园落成
作者：李振钧
朝代：清

绿阴疏密处，点缀即园林。地小容真乐，山平绝竞心。遥天云影薄，高树月华深。百战留荒址，披榛好共寻。卜筑无多日，经营喜易成。明窗消俗障，曲径见诗情。月过墙移影，风来树发声。我躬欣有托，也合小园名。野色明残照，河声走白沙。辋川新画本，盘谷旧人家。生意窗前草，清容雨后花。更添桑柘外，几道竹篱笆。不受尘缘扰，方知乐事真。家承清白吏，居萃太平民。种柳碧成幄，折花红满身。溪山供啸傲，鱼鸟自亲人。最宜消永夏，一枕梦羲皇。红日不知处，绿阴如此凉。诗筒蕉雨润，酒榼藕风香。无可酬清福，閒抄辟谷方。最幸高堂健，忘忧多树萱。好花排姊妹，慈竹护儿孙。药圃规条肃，篮舆笑语温。储经营别室，珍重赐书存。可是先生宅，何如太傅墩。僮慵风埽榭，客少月敲门。蠖屈通泉脉，虬蟠抉石根。东山他日卧，松菊赋犹存。岂独爱吾庐，还宜读我书。多文花样富，善问竹心虚。白社莲开早，青毡月上初。名园思取义，端为励三馀。共耽招隐咏，且喜卜居幽。好友来三径，閒情寄一邱。绿天蕉可补，青史竹能修。行乐联吟袂，相将秉烛游。橐已倾将尽，庐犹敝改为。不忧贫是病，转虑俗难医。台避求诗债，山偿买鹤赀。数椽同负郭，料得少人知。
小园落成·其一
作者：李振钧
朝代：清

绿阴疏密处，点缀即园林。地小容真乐，山平绝竞心。遥天云影薄，高树月华深。百战留荒址，披榛好共寻。
小园落成·其七
作者：李振钧
朝代：清

可是先生宅，何如太傅墩。僮慵风埽榭，客少月敲门。蠖屈通泉脉，虬蟠抉石根。东山他日卧，松菊赋犹存。
小园落成·其三
作者：李振钧
朝代：清

野色明残照，河声走白沙。辋川新画本，盘谷旧人家。生意窗前草，清容雨后花。更添桑柘外，几道竹篱笆。
小园落成·其九
作者：李振钧
朝代：清

共耽招隐咏，且喜卜居幽。好友来三径，閒情寄一邱。绿天蕉可补，青史竹能修。行乐联吟袂，相将秉烛游。
小园落成·其二
作者：李振钧
朝代：清

卜筑无多日，经营喜易成。明窗消俗障，曲径见诗情。月过墙移影，风来树发声。我躬欣有托，也合小园名。
小园落成·其五
作者：李振钧
朝代：清

最宜消永夏，一枕梦羲皇。红日不知处，绿阴如此凉。诗筒蕉雨润，酒榼藕风香。无可酬清福，閒抄辟谷方。
小园落成·其八
作者：李振钧
朝代：清

岂独爱吾庐，还宜读我书。多文花样富，善问竹心虚。白社莲开早，青毡月上初。名园思取义，端为励三馀。
小园落成·其六
作者：李振钧
朝代：清

最幸高堂健，忘忧多树萱。好花排姊妹，慈竹护儿孙。药圃规条肃，篮舆笑语温。储经营别室，珍重赐书存。
小园落成·其十
作者：李振钧
朝代：清

橐已倾将尽，庐犹敝改为。不忧贫是病，转虑俗难医。台避求诗债，山偿买鹤赀。数椽同负郭，料得少人知。
小园落成·其四
作者：李振钧
朝代：清

不受尘缘扰，方知乐事真。家承清白吏，居萃太平民。种柳碧成幄，折花红满身。溪山供啸傲，鱼鸟自亲人。
小步
作者：李振钧
朝代：清

黄叶不可埽，白云不可攀。落叶与飞云，诗意参其间。穷阨易降辱，显达忘辛艰。幻梦觉者谁，翛然见寒山。世外独俯仰，桑亩歌闲闲。日暮天容低，曳杖归故关。
悼亡四首
作者：李振钧
朝代：清

年年泪向诗中洒，恶谶谁知竟属卿。情海几时惊一变，神山此去了三生。遣函犹道将归速，灵药终难与命争。最是回肠不堪忆，飘风零雨落花声。矜庄守礼耐沉疴，熨体坚辞妪抚摩。六载人如春梦短，一生病比乱山多。衾严石迸嶙峋笋，喘息丝悬宛转梭。若使永眠仍负痛，扶擎反侧托伊何。夫婿封侯会有期，更期蚤岁勖燃藜。如何荆布身难待，未必珈笄福不齐。梦幻迷离归大觉，死生契阔付柔嘶。伤哉最是喃喃句，痛想高年掩泪题。搴幔临歧赋柳枝，两情都合不言知。那期卫女思归日，是与荀郎永别时。黄土未浇和血酒，青镫且补断肠诗。莫疑万里魂无梦，昨夜春林叫子规。
悼亡四首·其一
作者：李振钧
朝代：清

年年泪向诗中洒，恶谶谁知竟属卿。情海几时惊一变，神山此去了三生。遣函犹道将归速，灵药终难与命争。最是回肠不堪忆，飘风零雨落花声。
悼亡四首·其三
作者：李振钧
朝代：清

夫婿封侯会有期，更期蚤岁勖燃藜。如何荆布身难待，未必珈笄福不齐。梦幻迷离归大觉，死生契阔付柔嘶。伤哉最是喃喃句，痛想高年掩泪题。
悼亡四首·其二
作者：李振钧
朝代：清

矜庄守礼耐沉疴，熨体坚辞妪抚摩。六载人如春梦短，一生病比乱山多。衾严石迸嶙峋笋，喘息丝悬宛转梭。若使永眠仍负痛，扶擎反侧托伊何。
悼亡四首·其四
作者：李振钧
朝代：清

搴幔临歧赋柳枝，两情都合不言知。那期卫女思归日，是与荀郎永别时。黄土未浇和血酒，青镫且补断肠诗。莫疑万里魂无梦，昨夜春林叫子规。
放言简振之
作者：李振钧
朝代：清

不忧老大鬓如银，要问千秋以后身。欲杀埋甘青冢草，知还泛共绿波春。万人学已能无敌，四壁家犹未是贫。皓月当天天不语，悠悠可有意中人。碌碌无为章句囚，狂歌醉卧碧云秋。不谙生产千金子，自立功名万户侯。末俗几曾逢笑口，古人未尽愿低头。谪仙祗是能诗酒，已占人间第一流。
放言简振之·其一
作者：李振钧
朝代：清

不忧老大鬓如银，要问千秋以后身。欲杀埋甘青冢草，知还泛共绿波春。万人学已能无敌，四壁家犹未是贫。皓月当天天不语，悠悠可有意中人。
放言简振之·其二
作者：李振钧
朝代：清

碌碌无为章句囚，狂歌醉卧碧云秋。不谙生产千金子，自立功名万户侯。末俗几曾逢笑口，古人未尽愿低头。谪仙祗是能诗酒，已占人间第一流。
新篁用元人韵
作者：李振钧
朝代：清

年年林下茁初篁，又见檀栾拂短墙。渭水新涵波影活，湘妃旧渍泪痕香。孙枝雨洗梢犹重，子夜风来径已凉。何事老饕痴咒笋，不教万个引霄长。
旧县送吴伯扬茂才还白下
作者：李振钧
朝代：清

江头话别澹朝晖，况复知心是少微。帽影鞭丝钟阜去，蓑烟笠雨皖湖归。思家莫恋青溪渡，访旧应寻白板扉。如见桃根相问讯，重来须换芰荷衣。
早春
作者：李振钧
朝代：清

风寒料峭捲帘迟，帘外春来客未知。感旧正宜听夜雨，关心又是种花时。烟波何处迷歌舫，野店无人飐酒旗。啼鸟一声芳草碧，曾无归梦况归期。
春雪登楼柬邵充有茂才
作者：李振钧
朝代：清

步上危楼豁两瞳，冱云羃䍥酿寒风。春迟湖白山青外，人在梅香雪影中。老树著花喧冻雀，芳泥沾絮戏轻鸿。寄言高卧清吟客，知我登临兴不穷。
晚过高邮
作者：李振钧
朝代：清

绿杨遥指数归程，湖水连天八月平。两岸人声喧晚市，几行鸦影入荒城。野花篱落孤烟直，衰草祠堂老树横。却忆画船秋泛棹，去年今日不胜情。
更得一首
作者：李振钧
朝代：清

门对青溪柳影低，个侬家住板桥西。命如难续春蚕尽，谶或非真梦蝶迷。曾界乌丝书本事，忍翻红叶补无题。关山便有仙凡隔，肠断江南莺乱啼。
更得绝句
作者：李振钧
朝代：清

几声啼鸟落花殷，不断清溪不尽山。万里十年人再至，一帆两月客重还。
有赠
作者：李振钧
朝代：清

潮来潮去荡轻舟，领略清淮十里秋。摺叠红梯垂柳下，板桥东去水关头。幽兰并蒂写齐纨，知否烟汀得地安。千里潇云湘水阔，孤根不耐九秋寒。芙蓉映水荻芦秋，旧住佳人号莫愁。一棹菱歌多感喟，西风帘卷最高楼。闲写红笺问讯渠，已凉天气病何如。殷勤作答亲缄押，小字分明纸尾书。一曲弹词蹙黛颦，马嵬遗恨袜生尘。阿环枉自为情死，万乘难生一妇人。木樨香里作新寒，独守鸳衾到夜阑。却笑邻闺娇妹小，空阶拜月祝团圞。阏氏眢井殢春魂，扇底桃花旧院门。剩水残山无限恨，柔肠侠骨又重论。
有赠·其一
作者：李振钧
朝代：清

潮来潮去荡轻舟，领略清淮十里秋。摺叠红梯垂柳下，板桥东去水关头。
有赠·其七
作者：李振钧
朝代：清

阏氏眢井殢春魂，扇底桃花旧院门。剩水残山无限恨，柔肠侠骨又重论。
有赠·其三
作者：李振钧
朝代：清

芙蓉映水荻芦秋，旧住佳人号莫愁。一棹菱歌多感喟，西风帘卷最高楼。
有赠·其二
作者：李振钧
朝代：清

幽兰并蒂写齐纨，知否烟汀得地安。千里潇云湘水阔，孤根不耐九秋寒。
有赠·其五
作者：李振钧
朝代：清

一曲弹词蹙黛颦，马嵬遗恨袜生尘。阿环枉自为情死，万乘难生一妇人。
有赠·其六
作者：李振钧
朝代：清

木樨香里作新寒，独守鸳衾到夜阑。却笑邻闺娇妹小，空阶拜月祝团圞。
有赠·其四
作者：李振钧
朝代：清

闲写红笺问讯渠，已凉天气病何如。殷勤作答亲缄押，小字分明纸尾书。
望雪
作者：李振钧
朝代：清

扶杖上梅岑，居高一整襟。色原空世界，冷欲透人心。璚宇海天阔，瑶枝松竹深。冲寒驴背稳，诗思约谁寻。
柬汪均之奂之
作者：李振钧
朝代：清

明月入我户，清风吹我襟。暑退生微凉，苍然万壑阴。飞鸿下远渚，仙露湿素琴。日月自往来，俯仰成古今。寄怀二君子，勖哉高尚心。
桃源
作者：李振钧
朝代：清

红树清溪漫问津，渔郎不是太初人。而今都识桃源路，祇合当时暂避秦。
检诗稿偶成
作者：李振钧
朝代：清

假我韶年悦性灵，候虫时鸟发新声。渐知阅世黄粱熟，未肯饶人白发生。气偶不平缘咏史，过犹可恕为多情。粗才敢问千秋事，也向旗亭浪得名。下帘悄坐夜灯昏，一卷焚香自讨论。得句每疑前辈有，感怀半为少年存。不来好梦南柯穴，曾上欢场北海樽。多少未堪回忆处，英雄心事故人恩。
检诗稿偶成·其一
作者：李振钧
朝代：清

假我韶年悦性灵，候虫时鸟发新声。渐知阅世黄粱熟，未肯饶人白发生。气偶不平缘咏史，过犹可恕为多情。粗才敢问千秋事，也向旗亭浪得名。
检诗稿偶成·其二
作者：李振钧
朝代：清

下帘悄坐夜灯昏，一卷焚香自讨论。得句每疑前辈有，感怀半为少年存。不来好梦南柯穴，曾上欢场北海樽。多少未堪回忆处，英雄心事故人恩。
步顾晴芬学使臬署赏荷韵
作者：李振钧
朝代：清

登高望黔山，四面皆丛麓。安得半亩池，引水通屈曲。城西有官衙，方塘烟景足。繁花簇锦红，茂树连云绿。午日荫高槐，清风响翠竹。春来柳青青，腰细眉颦蹙。秋来鞠黄发，垂金兼缀玉。芙蓉出碧沼，对镜影相续。疑是浣纱人，临流叠霜縠。家君有新诗，不厌百回读。学只爱趋庭，因思成小筑。匪材愧樗栎，徒仰千寻蓄。珠玉自琳琅，什袭珍藏椟。使君句亦奇，胸中罗列宿。光风霁月中，澄怀想高躅。那惜洛阳纸，丹铅存手录。何日入西清，染翰相芬馥。节序届白藏，天宇淩风肃。古来词赋客，何事多感触。且咏双莲诗，静听松风谡。
武陵舟行口占
作者：李振钧
朝代：清

扁舟行尽楚江春，更向滩头去问津。红树青山应识我，重来又是十年人。
汉江秋思
作者：李振钧
朝代：清

东归一棹汉阳江，凭吊烟波发郢腔。三户能消亡国恨，九歌不悟直臣憃。桃花野庙容谁诲，芳草孤洲气肯降。只有高飞一黄鹤，楼前终古浪声撞。月明会泛洞庭艭，采采芙蓉又涉江。乌鹊南飞沈铁戟，鳜鱼西塞酿银缸。心难争命秋容瘦，事不如人壮志降。抛却故园归未得，一林黄叶旧镫窗。
汉江秋思·其一
作者：李振钧
朝代：清

东归一棹汉阳江，凭吊烟波发郢腔。三户能消亡国恨，九歌不悟直臣憃。桃花野庙容谁诲，芳草孤洲气肯降。只有高飞一黄鹤，楼前终古浪声撞。
汉江秋思·其二
作者：李振钧
朝代：清

月明会泛洞庭艭，采采芙蓉又涉江。乌鹊南飞沈铁戟，鳜鱼西塞酿银缸。心难争命秋容瘦，事不如人壮志降。抛却故园归未得，一林黄叶旧镫窗。
江上
作者：李振钧
朝代：清

不觉万山过，归帆饱顺风。昔人征战处，游客笑谈中。云满垂秋碧，波摇落日红。乡关极天际，远影没飞鸿。
江东桥口号
作者：李振钧
朝代：清

暮天残照石城隈，指点荒闉首重回。正是落潮共潮去，明朝不更共潮来。跨溪半里赤栏红，争似澄波卧彩虹。细雨纵堪留客棹，生憎江上北来风。
江东桥口号·其一
作者：李振钧
朝代：清

暮天残照石城隈，指点荒闉首重回。正是落潮共潮去，明朝不更共潮来。
江东桥口号·其二
作者：李振钧
朝代：清

跨溪半里赤栏红，争似澄波卧彩虹。细雨纵堪留客棹，生憎江上北来风。
汪奂之寄示和苏文忠定惠院寓居月夜偶出二诗题其兄均之所藏二诗草稿墨迹并约同作得四首
作者：李振钧
朝代：清

寂寞黄州左迁客，清宵回忆南冠夜。当时岂独蛰龙愁，瘐词几毙银铛下。仁皇遴得宰相才，孤臣感激泪如泻。文章报国自一事，勋业若成韩范亚。汤火徒嗟魂梦惊，水曹自笑头衔借。先生讵以诗名传，斯人何必同陶谢。偶因月夕哦幽词，长江绕郭渔樵舍。元修菜嫩密酒冽，何须渴慕江南蔗。奇才众忌鬼欲愁，结习难忘天亦怕。莫言谢客对妻子，但恐饥寒遭怒骂。江城地瘴海棠春，湿雪梅花二月夜。白云左绕临皋亭，洞箫匏尊赤壁下。荒壤到处题姓名，词源万斛珍珠泻。若论炎宋文苑英，直当第一无相亚。闲情低咏抚幽景，飞来明月青天借。洗墨池枯鼠豪秃，茧纸不随时代谢。流传偻数今四朝，人世匆匆等邮舍。调饥不见渴望梅，看饱谁誇倒餐蔗。半幅俨如岐阳鼓，神物鬼守魑魅怕。岂无半山之诗文，后来述史几乎骂。我与均之少年时，京国秋风武昌夜。藏书惯自签甲乙，鉴古能分床上下。真好常嗤龙牖窥，知味不同猿羹泻。自我不见五春秋，插架图书几高亚。今闻秘获苏诗迹，亟欲传观不敢借。兰亭快睹自有缘，相思祗恐朱颜谢。君归几度月华圆，湖水当门山绕舍。会须访尔来莘庄，黎有莳兮园有蔗。若问李生近何如，未生白发心先怕。唯馀豪气不肯降，入山痛哭行酒骂。三年不见奂之诗，孤馆相思风露夜。莽然示我知苏篇，汉家飞将从天下。更惠江贼玉尺抛，恨无蜜酒银瓶泻。叉尖险韵古难和，君乃欲引为己亚。年华同是惜花时，才分难邀全树借。学书不识右军王，酬句敢寄宣城谢。君今便是东坡弟，我唯怅望髯卿舍。文阵雄师旗鼓当，曾闻用兵如断蔗。共须努力步邯郸，放出一头慎毋怕。文人岂必尽天才，毋论嬉笑与怒骂。
汪奂之寄示和苏文忠定惠院寓居月夜偶出二诗题其兄均之所藏二诗草稿墨迹并约同作得四首·其一
作者：李振钧
朝代：清
体裁：古风

寂寞黄州左迁客，清宵回忆南冠夜。当时岂独蛰龙愁，瘐词几毙银铛下。仁皇遴得宰相才，孤臣感激泪如泻。文章报国自一事，勋业若成韩范亚。汤火徒嗟魂梦惊，水曹自笑头衔借。先生讵以诗名传，斯人何必同陶谢。偶因月夕哦幽词，长江绕郭渔樵舍。元修菜嫩密酒冽，何须渴慕江南蔗。奇才众忌鬼欲愁，结习难忘天亦怕。莫言谢客对妻子，但恐饥寒遭怒骂。
汪奂之寄示和苏文忠定惠院寓居月夜偶出二诗题其兄均之所藏二诗草稿墨迹并约同作得四首·其三
作者：李振钧
朝代：清

我与均之少年时，京国秋风武昌夜。藏书惯自签甲乙，鉴古能分床上下。真好常嗤龙牖窥，知味不同猿羹泻。自我不见五春秋，插架图书几高亚。今闻秘获苏诗迹，亟欲传观不敢借。兰亭快睹自有缘，相思祗恐朱颜谢。君归几度月华圆，湖水当门山绕舍。会须访尔来莘庄，黎有莳兮园有蔗。若问李生近何如，未生白发心先怕。唯馀豪气不肯降，入山痛哭行酒骂。
汪奂之寄示和苏文忠定惠院寓居月夜偶出二诗题其兄均之所藏二诗草稿墨迹并约同作得四首·其二
作者：李振钧
朝代：清

江城地瘴海棠春，湿雪梅花二月夜。白云左绕临皋亭，洞箫匏尊赤壁下。荒壤到处题姓名，词源万斛珍珠泻。若论炎宋文苑英，直当第一无相亚。闲情低咏抚幽景，飞来明月青天借。洗墨池枯鼠豪秃，茧纸不随时代谢。流传偻数今四朝，人世匆匆等邮舍。调饥不见渴望梅，看饱谁誇倒餐蔗。半幅俨如岐阳鼓，神物鬼守魑魅怕。岂无半山之诗文，后来述史几乎骂。
汪奂之寄示和苏文忠定惠院寓居月夜偶出二诗题其兄均之所藏二诗草稿墨迹并约同作得四首·其四
作者：李振钧
朝代：清

三年不见奂之诗，孤馆相思风露夜。莽然示我知苏篇，汉家飞将从天下。更惠江贼玉尺抛，恨无蜜酒银瓶泻。叉尖险韵古难和，君乃欲引为己亚。年华同是惜花时，才分难邀全树借。学书不识右军王，酬句敢寄宣城谢。君今便是东坡弟，我唯怅望髯卿舍。文阵雄师旗鼓当，曾闻用兵如断蔗。共须努力步邯郸，放出一头慎毋怕。文人岂必尽天才，毋论嬉笑与怒骂。
泊东梁山
作者：李振钧
朝代：清

巍然天险峙双关，终古江流去不还。只有灵犀通一点，不教隔断万重山。
清明杂感
作者：李振钧
朝代：清

春旗几样趁风斜，箫管凄清静不哗。翠涨溪流复山色，绿杨城郭间桃花。一杯那酹啼鹃恨，千载同怀宿草嗟。却喜连朝红雨歇，杏帘闲问酒人家。暗尘随马碾轻车，韶景湖山信足誇。百世松楸初上冢，一堂裙屐乍还家。节逢挑菜莺簧滑，路转横桥燕尾叉。话到池生春草句，独怜有客尚天涯。林绿初齐昼闭门，愁逢佳序醉诗魂。莺花作队浑入梦，桃李成蹊总不言。改火怕闻新鬼哭，禁烟终荷旧君恩。不知东郭谁酣餍，赢得深闺笑语温。半规遥指日西衔，扶醉何须笑老馋。惟有心常飞海峤，更无人为检春衫。长堤拾翠笼金勒，远水拖蓝挂锦帆。归去复谁相絮问，茜窗空听燕呢喃。
清明杂感·其一
作者：李振钧
朝代：清

春旗几样趁风斜，箫管凄清静不哗。翠涨溪流复山色，绿杨城郭间桃花。一杯那酹啼鹃恨，千载同怀宿草嗟。却喜连朝红雨歇，杏帘闲问酒人家。
清明杂感·其三
作者：李振钧
朝代：清

林绿初齐昼闭门，愁逢佳序醉诗魂。莺花作队浑入梦，桃李成蹊总不言。改火怕闻新鬼哭，禁烟终荷旧君恩。不知东郭谁酣餍，赢得深闺笑语温。
清明杂感·其二
作者：李振钧
朝代：清

暗尘随马碾轻车，韶景湖山信足誇。百世松楸初上冢，一堂裙屐乍还家。节逢挑菜莺簧滑，路转横桥燕尾叉。话到池生春草句，独怜有客尚天涯。
清明杂感·其四
作者：李振钧
朝代：清

半规遥指日西衔，扶醉何须笑老馋。惟有心常飞海峤，更无人为检春衫。长堤拾翠笼金勒，远水拖蓝挂锦帆。归去复谁相絮问，茜窗空听燕呢喃。
渔蓑用元人韵同都下诸子作
作者：李振钧
朝代：清

老向烟波放小舟，敝蓑憔悴不知愁。寒江钓雪鸣榔去，夜月叉鱼和网收。倦倚蓬窗閒拥背，更须蓑笠稳遮头。晴时好晒台矶上，卧看芦花水国秋。
溪上
作者：李振钧
朝代：清

向晚溪上立，湍濑咽筝筑。暧暧夕阳昏，微微澹烟矗。瞑色低上衣，秋籁虚振木。驱犊去遥村，归樵下层麓。雀投灌丛栖，犬守篱根宿。故人溪北住，青苍绕松竹。将往拟搴裳，孤彴浸寒绿。隔水试相呼，开门秉残烛。言约诘旦来，秫穫酒新漉。独返寂无侣，山阿妨却曲。迂折沿溪行，循涂往来熟。掉头凉月高，照我林东屋。
漂母祠
作者：李振钧
朝代：清

儒坑兵销长城筑。天下苦秦几上肉。纷纷攘臂争一呼。淮阴壮士甘穷途。布衣仗剑来都市。亭长晨炊少年訾。谁知慷慨哀王孙，不在须眉在女子。斩蛇道中老妪哀。垂钓城下漂母来。君臣遭遇皆奇绝，一知气数一怜才。䌟絖终日依淮浦。壶飧解劳风尘苦。物色已居滕公先，意气终羞绛灌伍。一饭殷勤讵望酬。千秋庙貌临清流。我来吊古重惆怅，双双翠羽鸣啾啾。君不见鸟尽弓藏良将死。皓首功名同白起。长乐受缚谁为怜。吕后何如漂母贤。
煮雪
作者：李振钧
朝代：清

落叶埽空床，闲斟蟹眼汤。斯人半冰炭，如尔亦炎凉。明月澹无色，梅花寒有香。未能谙世味，祇可沁吟肠。
田家小饮
作者：李振钧
朝代：清

卓午款荆扉，田家出未归。荷锄行得得，唤坐语依依。菊瘦酒初熟，霜浓蟹正肥。犹堪敦古处，转叹市交非。一幅辋川图，真堪乐岁娱。未谙农学稼，尚少吏催租。驯犬知迎客，荒鸡自引雏。宦游人几许，秋思起莼鲈。地僻风犹古，年丰俗易淳。老翁谈往事，稚子乐嘉宾。竹荫炊烟绿，桑园酿酒醇。陶然邀共醉，击壤作尧民。寒烟高树外，流水小桥西。绕屋田三亩，窥园茶一畦。饷无童子黍，食有丈人鸡。为与东邻约，相将更杖藜。
田家小饮·其一
作者：李振钧
朝代：清

卓午款荆扉，田家出未归。荷锄行得得，唤坐语依依。菊瘦酒初熟，霜浓蟹正肥。犹堪敦古处，转叹市交非。
田家小饮·其三
作者：李振钧
朝代：清

地僻风犹古，年丰俗易淳。老翁谈往事，稚子乐嘉宾。竹荫炊烟绿，桑园酿酒醇。陶然邀共醉，击壤作尧民。
田家小饮·其二
作者：李振钧
朝代：清

一幅辋川图，真堪乐岁娱。未谙农学稼，尚少吏催租。驯犬知迎客，荒鸡自引雏。宦游人几许，秋思起莼鲈。
田家小饮·其四
作者：李振钧
朝代：清

寒烟高树外，流水小桥西。绕屋田三亩，窥园茶一畦。饷无童子黍，食有丈人鸡。为与东邻约，相将更杖藜。
病起听雨拈得声字
作者：李振钧
朝代：清

愁未能祛病易生，情丝偏与雨丝萦。冥濛听到回栏外，可是花铃窸窣声。养花天气半阴晴，消渴文园惯此生。忘却小楼人去久，梦回犹诧剪刀声。啼痕襟上渍盈盈，心逐云边暗计程。已是泠泠不堪听，偏和檐铁作秋声。怯寒犹觉纻衣轻，自检青囊著药鎗。下却重帘添活火，飕飕浑似煮茶声。开门四面好山迎，几日春归过听莺。惆怅棠梨花下立，泪残粉褪落无声。强起支筇看耦耕，一犁水足大田平。晓来林雾连山暗，啼鴂呼鸠绕树声。洗净烟梢众绿生，晨炊出屋湿云横。隔邻香泼新醅熟，徐听相呼剥啄声。打窗淅沥冷孤檠，渐觉山居梦不惊。奈得清贫容得懒，不知春尽此中声。
病起听雨拈得声字·其一
作者：李振钧
朝代：清

愁未能祛病易生，情丝偏与雨丝萦。冥濛听到回栏外，可是花铃窸窣声。
病起听雨拈得声字·其七
作者：李振钧
朝代：清

洗净烟梢众绿生，晨炊出屋湿云横。隔邻香泼新醅熟，徐听相呼剥啄声。
病起听雨拈得声字·其三
作者：李振钧
朝代：清

啼痕襟上渍盈盈，心逐云边暗计程。已是泠泠不堪听，偏和檐铁作秋声。
病起听雨拈得声字·其二
作者：李振钧
朝代：清

养花天气半阴晴，消渴文园惯此生。忘却小楼人去久，梦回犹诧剪刀声。
病起听雨拈得声字·其五
作者：李振钧
朝代：清

开门四面好山迎，几日春归过听莺。惆怅棠梨花下立，泪残粉褪落无声。
病起听雨拈得声字·其八
作者：李振钧
朝代：清

打窗淅沥冷孤檠，渐觉山居梦不惊。奈得清贫容得懒，不知春尽此中声。
病起听雨拈得声字·其六
作者：李振钧
朝代：清

强起支筇看耦耕，一犁水足大田平。晓来林雾连山暗，啼鴂呼鸠绕树声。
病起听雨拈得声字·其四
作者：李振钧
朝代：清

怯寒犹觉纻衣轻，自检青囊著药鎗。下却重帘添活火，飕飕浑似煮茶声。
秋归志感
作者：李振钧
朝代：清

江南江北长新愁，廿四桥边第几楼。白发渐生惟有醉，青袍将敝不宜秋。梦中关塞身疑到，天际帆樯晚未收。衰柳长堤风飒飒，朗吟还拭旧吴钩。
续梦中句
作者：李振钧
朝代：清

惊回一枕江南梦，转忆前盟暗自伤。宵最可怜犹有月，魂原难返况无香。飘零金粉吟红馆，寂寞门庭碎锦坊。宿业祗今仍未了，他生安必竟能偿。
美人十八首 其一 塞上
作者：李振钧
朝代：清

燕支山下月轮昏，忍弃红颜出玉门。笳拍难论胡妇怨，画图枉受汉家恩。秋高漠北空环佩，春暮江南有梦魂。纵使黄金能赎妾，单于久已笑中原。
美人十八首 其七 画中
作者：李振钧
朝代：清

若个风姿可肖卿，曾于纸上唤真真。天生媚妩宜留影，宫样梳装更出尘。难使有情空色相，偏从无语著精神。愿为周昉纤纤笔，粉泽脂香得一亲。
美人十八首 其三 马上
作者：李振钧
朝代：清

花骢金勒绿云鬟，疑是夫人破敌还。就镫尖翘莲步窄，扬鞭柔折柳腰弯。蛾眉淡埽朝天阙，画角频催出汉关。欲下几回愁不稳，吟肩何惜玉纤攀。
美人十八首 其九 镜中
作者：李振钧
朝代：清

晓起犹馀醉脸丹，绮疏羞对玉台端。描成两道春山远，照彻一泓秋水寒。不信如花光灼灼，果然似月影团团。待郎拂拭芙蓉日，笑挽香肩并立看。
美人十八首 其二 楼上
作者：李振钧
朝代：清

登临遥指画堂西，深锁浓春烟雨迷。燕子有情归旧垒，柳条无恨长新荑。低窥半面疏棂透，难露全身曲槛齐。却笑凝妆太娇惯，倩人扶下小红梯。
美人十八首 其五 枕上
作者：李振钧
朝代：清

钗堕香云委一盘，红蕤软贴媚霞丹。为羞谑浪头难起，忽梦欢场泪暗弹。熏麝拥眠窥月到，啼莺唤觉惜春残。由来留与才人共，只恋双栖不耐单。
美人十八首 其八 曲中
作者：李振钧
朝代：清

千古蛾眉寄此声，细翻歌谱与闲评。白头慷慨谈兴废，红粉飘零半死生。残月晓风留绮语，幽窗冷雨动痴情。若教词出吴娘口，唱到多情泪更倾。
美人十八首 其六 座上
作者：李振钧
朝代：清

妆成未肯下楼台，阿母催将冉冉来。觞政严操咍客醉，箫声徐度报花开。惊回红粉狂言发，湿尽青衫老泪摧。却怪眼波通密意，一尊偏属谪仙才。
美人十八首 其十 醉中
作者：李振钧
朝代：清

不堪更进合欢杯，温软难扶玉一堆。粉腻晕生横靥去，潮红香涴上眉来。柔因熨体腰偏曲，佯欲窥人眼半抬。疑是玉床西子睡，错呼步辇太真回。
美人十八首 其十一 梦中
作者：李振钧
朝代：清

何曾有约与双文，素昧平生恍遇君。花使易迷同是蝶，山精不散亦为云。相思相见终无语，倾国倾城似所闻。幻境依稀犹惜别，若教真个更难分。
美人十八首 其十七 帐下
作者：李振钧
朝代：清

曾闻教战说吴宫，桴鼓亲操赋小戎。不是将军偏重色，直教娘子亦称雄。挥戈笑怯柔腰颤，擐甲妆严汗粉红。兵气难扬歌欲阕，空怜垓下大王风。
美人十八首 其十三 月下
作者：李振钧
朝代：清

开帘暼见边城月，顾影同怜步悄停。漳水云寒飞一叶，驴山秋早拜双星。年年初照人应老，夜夜常圆药始灵。忽悟前身嗟小谪，眠迟心事诉谁听。
美人十八首 其十二 病中
作者：李振钧
朝代：清

慵整花冠怯下床，腰围瘦削困幽房。早知命薄丝难续，转悔情多药备尝。芳草天涯人去久，落花时节燕归忙。剧怜憔悴容光减，翻道侬原不为郎。
美人十八首 其十五 灯下
作者：李振钧
朝代：清

深夜支机锦字斜，短檠题曲墨痕加。剔开红燄钗初拔，埽罢青蛾镜半遮。照别慵垂双箸泪，合欢喜结并头花。佯羞却把银缸背，报道金莲散晚衙。
美人十八首 其十八 林下
作者：李振钧
朝代：清

本来体态是天然，缟素衣裳倍觉妍。不与闺房斗脂粉，祗堪诗酒伴神仙。笑拈芝草和云采，梦入梅花抱月眠。任尔昭阳人第一，在山清似出山泉。
美人十八首 其十六 帘下
作者：李振钧
朝代：清

碧阑干外绿杨阴，珠箔低垂金屋深。划破波纹花浸水，卷开雾縠月窥林。数残玉露闻刀尺，盼近银河忆藁砧。除却化为瑩巧入，料应难买隔帘心。
美人十八首 其十六 帘下
作者：李振钧
朝代：清
体裁：七言律诗

碧阑干外绿杨阴，珠箔低垂金屋深。划破波纹花浸水，卷开雾縠月窥林。数残玉露闻刀尺，盼近银河忆藁砧。除却化为莹巧入，料应难买隔帘心。
美人十八首 其十四 花下
作者：李振钧
朝代：清

浓艳娉婷映丽华，婵娟绰约妒仙葩。何因独赏犹酣酒，转是相逢不看花。去后衣香空物色，从前门巷已天涯。怪他带笑阑干倚，沉醉东风鼓自挝。
美人十八首 其四 船上
作者：李振钧
朝代：清

瓜皮艇子木兰桡，生小吴侬惯自摇。四壁芙蓉歌缓缓，五湖烟水载迢迢。春波浦口离情系，秋月江心宿恨撩。打桨且迎桃叶去，衣香人影过红桥。
美人十八首·塞上
作者：李振钧
朝代：清

燕支山下月轮昏，忍弃红颜出玉门。笳拍难论胡妇怨，画图枉受汉家恩。秋高漠北空环佩，春暮江南有梦魂。纵使黄金能赎妾，单于久已笑中原。登临遥指画堂西，深锁浓春烟雨迷。燕子有情归旧垒，柳条无恨长新荑。低窥半面疏棂透，难露全身曲槛齐。却笑凝妆太娇惯，倩人扶下小红梯。花骢金勒绿云鬟，疑是夫人破敌还。就镫尖翘莲步窄，扬鞭柔折柳腰弯。蛾眉淡埽朝天阙，画角频催出汉关。欲下几回愁不稳，吟肩何惜玉纤攀。瓜皮艇子木兰桡，生小吴侬惯自摇。四壁芙蓉歌缓缓，五湖烟水载迢迢。春波浦口离情系，秋月江心宿恨撩。打桨且迎桃叶去，衣香人影过红桥。钗堕香云委一盘，红蕤软贴媚霞丹。为羞谑浪头难起，忽梦欢场泪暗弹。熏麝拥眠窥月到，啼莺唤觉惜春残。由来留与才人共，只恋双栖不耐单。妆成未肯下楼台，阿母催将冉冉来。觞政严操咍客醉，箫声徐度报花开。惊回红粉狂言发，湿尽青衫老泪摧。却怪眼波通密意，一尊偏属谪仙才。若个风姿可肖卿，曾于纸上唤真真。天生媚妩宜留影，宫样梳装更出尘。难使有情空色相，偏从无语著精神。愿为周昉纤纤笔，粉泽脂香得一亲。千古蛾眉寄此声，细翻歌谱与闲评。白头慷慨谈兴废，红粉飘零半死生。残月晓风留绮语，幽窗冷雨动痴情。若教词出吴娘口，唱到多情泪更倾。晓起犹馀醉脸丹，绮疏羞对玉台端。描成两道春山远，照彻一泓秋水寒。不信如花光灼灼，果然似月影团团。待郎拂拭芙蓉日，笑挽香肩并立看。不堪更进合欢杯，温软难扶玉一堆。粉腻晕生横靥去，潮红香涴上眉来。柔因熨体腰偏曲，佯欲窥人眼半抬。疑是玉床西子睡，错呼步辇太真回。何曾有约与双文，素昧平生恍遇君。花使易迷同是蝶，山精不散亦为云。相思相见终无语，倾国倾城似所闻。幻境依稀犹惜别，若教真个更难分。慵整花冠怯下床，腰围瘦削困幽房。早知命薄丝难续，转悔情多药备尝。芳草天涯人去久，落花时节燕归忙。剧怜憔悴容光减，翻道侬原不为郎。开帘暼见边城月，顾影同怜步悄停。漳水云寒飞一叶，驴山秋早拜双星。年年初照人应老，夜夜常圆药始灵。忽悟前身嗟小谪，眠迟心事诉谁听。浓艳娉婷映丽华，婵娟绰约妒仙葩。何因独赏犹酣酒，转是相逢不看花。去后衣香空物色，从前门巷已天涯。怪他带笑阑干倚，沉醉东风鼓自挝。深夜支机锦字斜，短檠题曲墨痕加。剔开红燄钗初拔，埽罢青蛾镜半遮。照别慵垂双箸泪，合欢喜结并头花。佯羞却把银缸背，报道金莲散晚衙。碧阑干外绿杨阴，珠箔低垂金屋深。划破波纹花浸水，卷开雾縠月窥林。数残玉露闻刀尺，盼近银河忆藁砧。除却化为瑩巧入，料应难买隔帘心。曾闻教战说吴宫，桴鼓亲操赋小戎。不是将军偏重色，直教娘子亦称雄。挥戈笑怯柔腰颤，擐甲妆严汗粉红。兵气难扬歌欲阕，空怜垓下大王风。本来体态是天然，缟素衣裳倍觉妍。不与闺房斗脂粉，祗堪诗酒伴神仙。笑拈芝草和云采，梦入梅花抱月眠。任尔昭阳人第一，在山清似出山泉。
自伤
作者：李振钧
朝代：清

双飞本是结同心，别鹤巢空侣莫寻。月冷海天云寂寂，花残风雨夜沉沉。看人往日悲僵瑟，嗟我于今亦碎琴。欲觅鸾胶心未忍，关雎从此少知音。
自解
作者：李振钧
朝代：清

何须稽首向慈云，营奠营斋总莫闻。白首永偕终是别，素帏亲诀转难分。悲欢浊劫从今悟，花月尘缘肯再棼。同此逝波应不远，待侬先理葬诗坟。
舟中夜雨寄内
作者：李振钧
朝代：清

重阳风雨送归艭，欲遣离愁借酒降。半夜潮声孤客枕，一星渔火野人窗。未能学剑羞弹铗，料得停针倦剔缸。若问征帆泊何处，石头城下水淙淙。
菊枕用元人韵
作者：李振钧
朝代：清

艳摘东篱正傲霜，西风高枕纳新凉。一囊馥郁笼寒色，三径依稀梦晚香。月影满身人太瘦，秋声到耳夜初长。餐英更酿重阳酒，醉卧从教涤俗肠。
西梁山晚眺和友人韵
作者：李振钧
朝代：清

天门两扇射晴晖，瞑色苍苍霭翠微。双镇中流排画出，孤帆一片载诗归。横江已断千年锁，擘华常开万古扉。回望翠螺如拥髻，朗吟谁揽谪仙衣。束住洪流闪落晖，丸泥封谷力犹微。吞吴望蜀神如在，临水登山客未归。虹吸惊潮趋石窟，鹘巢危岊守岩扉。由来设险非天堑，飞渡何人振铁衣。
西梁山晚眺和友人韵·其一
作者：李振钧
朝代：清

天门两扇射晴晖，瞑色苍苍霭翠微。双镇中流排画出，孤帆一片载诗归。横江已断千年锁，擘华常开万古扉。回望翠螺如拥髻，朗吟谁揽谪仙衣。
西梁山晚眺和友人韵·其二
作者：李振钧
朝代：清

束住洪流闪落晖，丸泥封谷力犹微。吞吴望蜀神如在，临水登山客未归。虹吸惊潮趋石窟，鹘巢危岊守岩扉。由来设险非天堑，飞渡何人振铁衣。
谷舫小憩
作者：李振钧
朝代：清

何必陆居幽，浮家狎野鸥。此心原似水，不系恰同舟。叶满前村路，潮来晚渡秋。风斜兼雨细，亦自使人愁。
赋得白白江鱼入馔来
作者：李振钧
朝代：清
体裁：七言排律

飘然有客出成都，直下湘江奉母趋。綵鹢翻红飞画桨，珍鱼跳白入行厨。斜量印颊如横剑，细数文鳞欲缀珠。玉尺乍抛牵翠荇，银刀才剖藉青蒲。鲜分池面羹原活，滑忆波心脂更腴。贯柳犹怜霜泼剌，隔花谁荐雪肌肤。海东远借垂竿手，堂上新挥斫脍图。汲向涌泉应不俟，盛来截竹更何须。曾经丙穴加餐劝，又进辰馐舞綵娱。纵壑文章推旧族，卧冰家世溯前谟。庭县政况能苏辙，带佩官还说绾符。买自沙头逢亥日，烹传舵尾付丁奴。莫教画板愚群獭，讵类铜盘幻一驴。楚竹初然炊晓馔，蜀胶佐饷醉朝餔。晴潭冻解供蔬笥，晚市烟寒绕荻芦。游或武昌闲咏马，携将赤壁漫从苏。秋风莼菜系归思，春水桃花问钓徒。练影双双疑素结，锦鳞六六讶琼铺。溉鬵诗卷常怀尔，弹铗歌声孰慰吾。他日南湖相忆处，可凭溪友达书无。
赋得白白江鱼入馔来
作者：李振钧
朝代：清

飘然有客出成都，直下湘江奉母趋。綵鹢翻红飞画桨，珍鱼跳白入行廚。斜量印颊如横剑，细数文鳞欲缀珠。玉尺乍抛牵翠荇，银刀才剖藉青蒲。鲜分池面羹原活，滑忆波心脂更腴。贯柳犹怜霜泼剌，隔花谁荐雪肌肤。海东远借垂竿手，堂上新挥斫脍图。汲向涌泉应不俟，盛来截竹更何须。曾经丙穴加餐劝，又进辰馐舞綵娱。纵壑文章推旧族，卧冰家世溯前谟。庭县政况能苏辙，带佩官还说绾符。买自沙头逢亥日，烹传舵尾付丁奴。莫教画板愚群獭，讵类铜盘幻一驴。楚竹初然炊晓馔，蜀胶佐饷醉朝餔。晴潭冻解供蔬笥，晚市烟寒绕荻芦。游或武昌闲咏马，携将赤壁漫从苏。秋风莼菜系归思，春水桃花问钓徒。练影双双疑素结，锦鳞六六讶琼铺。溉鬵诗卷常怀尔，弹铗歌声孰慰吾。他日南湖相忆处，可凭溪友达书无。
赠章琬芗
作者：李振钧
朝代：清

石崇击碎珊瑚枝。化为綵笔光葳蕤。蜀王入贡西川锦，鸳鸯组织金缄垂。就中妙手得未有，况是年少翩翩时。江左人文自昔盛，乃尔弱冠名声驰。美人性情秋水活，公子才藻春华披。石家名驹谢家凤，此生仙骨来瑶池。我自五龄入小学，经史十五通其辞。万言已试书三上，廿载相随酒一卮。秋花春月年年度，乌帽绯衣事事迟。文章有命谁青眼，富贵如云自白眉。谭深不惜出肝胆，虚名安用求人知。与尔相期在千古，纷纷都付长安儿。
辰州道中
作者：李振钧
朝代：清

千岩万壑势纵横，道指牂牁纪客程。嶂合偶然穿日影，风飞犹自挟滩声。芦笙晚市獞人集，铜鼓荒祠犵鸟惊。毕竟升平无化外，至今空说竹王名。
过无锡齐梅麓明府遨游惠山饮秦氏寄畅园别后却寄
作者：李振钧
朝代：清

轻舠一叶隔花停，为爱登临蹑屐轻。湖水倒涵僧塔直，春山遍绕县门青。折腰漫种先生柳，举首曾占太史星。可记皖公峰万叠，江流如带拥云屏。名园颇似午桥庄，近接巡銮别院墙。芳草楼台春入画，菜花风雨晚生凉。山如含笑应留客，石不能言亦靓妆。怪底宰官清似水，酒香泉洌沁吟肠。
过无锡齐梅麓明府遨游惠山饮秦氏寄畅园别后却寄·其一
作者：李振钧
朝代：清

轻舠一叶隔花停，为爱登临蹑屐轻。湖水倒涵僧塔直，春山遍绕县门青。折腰漫种先生柳，举首曾占太史星。可记皖公峰万叠，江流如带拥云屏。
过无锡齐梅麓明府遨游惠山饮秦氏寄畅园别后却寄·其二
作者：李振钧
朝代：清

名园颇似午桥庄，近接巡銮别院墙。芳草楼台春入画，菜花风雨晚生凉。山如含笑应留客，石不能言亦靓妆。怪底宰官清似水，酒香泉洌沁吟肠。
过诸葛武侯故里
作者：李振钧
朝代：清

沂城南门枕河流。丰碑穹隆树道周。篆画磨蚀堪指数，故里汉之武乡侯。天厌火德群贼起。野无居人郊多垒。城市荒烟蔓草中，宫庭焦土残阳里。先生避地走襄阳。少从从父去故乡。抱膝萧然吟梁父，至今指点卧龙冈。分鼎早定天下计。后车得遇中山裔。蜀都虽曰安一隅，汉祚终能绵两帝。可怜五丈起悲风。大星夜陨隳成功。汤沐邑有田桑乐，老臣不得娱其躬。恨不使公歌昼锦。混一归来集欢饮。山东既入魏版图，义岂容归心已审。人生那必正邱首。惟赖大名垂宇宙。楚材晋用迁地良，东夷西夷万岁寿。一时同里殊愦愦。择木而栖昧前戒。丈夫大节不能明，展转伪朝几成败。志乘同书古姓名。鸿毛曾重泰山轻。遗爱即如羊叔子，岘碑空洒泪纵横。遥忆锦官城外柏。丞相祠堂耀金碧。黄尘飞捲白杨风，何处追寻旧园宅。
返棹有感
作者：李振钧
朝代：清

满船风雨冷萧萧，万里重携旧酒瓢。红叶乱山藏古寺，夕阳流水下危桥。病中作客诗情减，梦里还家别恨饶。一样秋声秋色好，画楼何处忆吹箫。
送斧言十八弟省试
作者：李振钧
朝代：清

亭亭玉树一枝单，可记重闱泪不乾。北道每闻怜阮小，西山愈痛报刘难。江楼买酒情休放，锁院敲诗字要安。夺得锦标归及早，馀园明月正团团。
送汪均之内兄入闽
作者：李振钧
朝代：清

碧虚澹澹烟苍苍，桃李满树杨柳黄。美人明镜愁新妆，况逢别离牵罗裳。我闻瘴雨蛮烟荒，蛟蜃吐纳爰居翔。仙霞峻绝淩太行，海中明月生寒芒。气候不似水云乡，毋快壮游轻遐方。请君为我尽一觞，我歌君饮心傍徨。锦帆十幅张牙樯，天涯日日遥相望。
醉后戏赠
作者：李振钧
朝代：清

临邛昔日度琴心，十六年来断信音。老去诗人情未减，么弦低拂海棠阴。一双眸子月初裁，信有香含豆蔻胎。解识未开花意思，如何杜牧是粗才。我如银汉无根水，卿是巫峰未出云。艳福柔情消不得，逢人说嫁李将军。一落红尘骨已寒，随风逐雪更无端。园丁好护春三月，如此名花出世难。
醉后戏赠·其一
作者：李振钧
朝代：清

临邛昔日度琴心，十六年来断信音。老去诗人情未减，么弦低拂海棠阴。
醉后戏赠·其三
作者：李振钧
朝代：清

我如银汉无根水，卿是巫峰未出云。艳福柔情消不得，逢人说嫁李将军。
醉后戏赠·其二
作者：李振钧
朝代：清

一双眸子月初裁，信有香含豆蔻胎。解识未开花意思，如何杜牧是粗才。
醉后戏赠·其四
作者：李振钧
朝代：清

一落红尘骨已寒，随风逐雪更无端。园丁好护春三月，如此名花出世难。
醉里
作者：李振钧
朝代：清

踪犹萍梗性同鸥，入世难忘旧酒楼。醉里不知身是客，夜深惟觉气如秋。云山漫绕蕉中鹿，鞭策真惭稷下牛。最爱多情清净水，不因河曲强回头。
重遣
作者：李振钧
朝代：清

升屋招魂痛泪挥，伤心最苦是重闱。鼓山风急桐庐远，知否归来或未归。跋涉经年返故庐，漫空风雪挽桓车。影堂设奠人何处，爆竹声中又岁除。旁生甘蔗愿犹违，林竹枝枝玉笋肥。只为平时慈若母，今朝争欲著麻衣。酸呻苦趣竟如何，目想神痴想见他。知是生平重言笑，近年况复泪容多。华灯綵仗拥钿车，甥馆春风二月初。凄咽箫声随逝水，不堪回忆武昌鱼。巾箱为检嫁时书，记得灯前共话馀。尽是阿爷亲口授，印章还刻女相如。不薄佣舂愿馌耕，每逢下第下机迎。闺中从此无知己，岂为牛衣夜半情。妃仇入劫总前因，剪断红丝可再萦。但祝几生修未了，却愁已是了三生。恩深义重白头偕，浪起疑猜道未谐。自后黔娄何处诉，不缘薄倖不暌乖。生离死别太匆匆，修短原知数有穷。半死梧桐馀一叶，而今都付与西风。
重遣·其一
作者：李振钧
朝代：清

升屋招魂痛泪挥，伤心最苦是重闱。鼓山风急桐庐远，知否归来或未归。
重遣·其七
作者：李振钧
朝代：清

不薄佣舂愿馌耕，每逢下第下机迎。闺中从此无知己，岂为牛衣夜半情。
重遣·其三
作者：李振钧
朝代：清

旁生甘蔗愿犹违，林竹枝枝玉笋肥。只为平时慈若母，今朝争欲著麻衣。
重遣·其九
作者：李振钧
朝代：清

恩深义重白头偕，浪起疑猜道未谐。自后黔娄何处诉，不缘薄倖不暌乖。
重遣·其二
作者：李振钧
朝代：清

跋涉经年返故庐，漫空风雪挽桓车。影堂设奠人何处，爆竹声中又岁除。
重遣·其五
作者：李振钧
朝代：清

华灯綵仗拥钿车，甥馆春风二月初。凄咽箫声随逝水，不堪回忆武昌鱼。
重遣·其八
作者：李振钧
朝代：清

妃仇入劫总前因，剪断红丝可再萦。但祝几生修未了，却愁已是了三生。
重遣·其六
作者：李振钧
朝代：清

巾箱为检嫁时书，记得灯前共话馀。尽是阿爷亲口授，印章还刻女相如。
重遣·其十
作者：李振钧
朝代：清

生离死别太匆匆，修短原知数有穷。半死梧桐馀一叶，而今都付与西风。
重遣·其四
作者：李振钧
朝代：清

酸呻苦趣竟如何，目想神痴想见他。知是生平重言笑，近年况复泪容多。
闻熊振之明经话秦淮近事
作者：李振钧
朝代：清

好梦秦淮又共论，清光如昨更消魂。水边残照红桥柳，花底春风白板门。羌笛不堪迁客怨，绨袍犹有故人恩。会须觅取题诗处，笑指当年旧酒痕。异香吹煖玉箫声，惭愧旗亭浪得名。烟水易迷神女梦，江山如见古人情。帘栊夜半红灯暗，杨柳阴中画舫轻。未必使君真解事，鸭阑不使宿鸳惊。
闻熊振之明经话秦淮近事·其一
作者：李振钧
朝代：清

好梦秦淮又共论，清光如昨更消魂。水边残照红桥柳，花底春风白板门。羌笛不堪迁客怨，绨袍犹有故人恩。会须觅取题诗处，笑指当年旧酒痕。
闻熊振之明经话秦淮近事·其二
作者：李振钧
朝代：清

异香吹煖玉箫声，惭愧旗亭浪得名。烟水易迷神女梦，江山如见古人情。帘栊夜半红灯暗，杨柳阴中画舫轻。未必使君真解事，鸭阑不使宿鸳惊。
陬溪晚泊
作者：李振钧
朝代：清

晚向滩头坐，钟声出翠微。岩低溪月小，烟重岫云肥。古树群鸦噪，高天一雁飞。急流镫影乱，知有钓鱼矶。
雨中隐仙庵看桂赠王朴山鍊师
作者：李振钧
朝代：清

满身花雨上仙坛，午诵才过宝篆残。灵迹曾留黄鹤笛，钝根欲换碧霞丹。婆娑影覆鸾幢直，淅沥声和凤铎寒。可许闻香参大道，炊粱一枕醉乡宽。
颂使君寄怀齐梅麓剌史
作者：李振钧
朝代：清

颂使君，不颂使君清。不颂使君能。能者必苛察，清者持廉名。梁溪饥，食不能二釜。走告慈父。父曰嗟予食，女乃发仓庾。老者壮者幼者各以序。有不能食君心愁。食或不给又以为忧。为糜粥饱女，无使绝其喉。彼何人斯后堂罗酒肉。啖者嬉，剜者哭。使君独是荒年谷。儿啼甘含饴，母心苦持荼。九重来诏书。锡以绯鱼煌煌绶拖朱。君之来，自玉堂。枳棘栖鸾凰。天子所重在循良。不颂使君能，能者必苛察，不颂使君清。清者持廉名。呜呼使君何其仁。
题自画兰扇寄所忆
作者：李振钧
朝代：清

欲归空谷托闲身，一剪香留墨迹新。妙手试挥吴道子，同心许结管夫人。冰纨销尽班姬怨，玉佩堪供楚客纫。为遣羁愁偏不去，采箫采艾满江滨。
馀园
作者：李振钧
朝代：清

垂荫百年木，开荒一角山。初疑居不易，渐觉地无閒。花缺添亭补，墙圆逐树弯。半弓犹有隙，留待筑云关。
黄鹤楼寄怀汪氏兄弟
作者：李振钧
朝代：清

澹云微雨登高楼。今昔悠悠万斛愁。昨夜西风捲林雾，苍茫一览江天秋。五载重游汉江渚，解佩当年偕稚齿。白水心肠不改初，青山面目浑犹是。男儿未具封侯骨。埋首禅巢复诗窟。题诗空忆鹤千年，点石难酬金十笏。明珠荆璞人不识。古月好花那抛得。浮躯七尺蒿与蓬，酒怀空吸春江色。到眼繁华付雪泥。江头芳草碧凄凄。日暮晴川隔烟水，笛声吹度海云西。
黄鹤楼送家稼畬兄归里
作者：李振钧
朝代：清

心胸常抱百年愁，天地惊传一叶秋。半壁东南楼屹立，大江上下水中流。离怀别久能谙未，往事谭深似梦不。话到文章千古恨，潇潇风雨吊荒洲。岳阳楼上共凭栏，又向晴川画里看。吟欲撚髭愁韵险，望将穿眼到家难。乱飘木叶风初动，静答砧声雨乍残。归去相思渺无际，六朝山影逼人寒。
黄鹤楼送家稼畬兄归里·其一
作者：李振钧
朝代：清

心胸常抱百年愁，天地惊传一叶秋。半壁东南楼屹立，大江上下水中流。离怀别久能谙未，往事谭深似梦不。话到文章千古恨，潇潇风雨吊荒洲。
黄鹤楼送家稼畬兄归里·其二
作者：李振钧
朝代：清

岳阳楼上共凭栏，又向晴川画里看。吟欲撚髭愁韵险，望将穿眼到家难。乱飘木叶风初动，静答砧声雨乍残。归去相思渺无际，六朝山影逼人寒。
黔阳夜泊怀诸兄弟
作者：李振钧
朝代：清

故国一为别，舟居已半年。山城杨柳岸，巷陌豆花天。夜静溪声近，秋空月影圆。何因乡梦少，岑寂不成眠。
挽张百熙联
作者：李敦书
朝代：清
体裁：联

学邮两经始，吏户两清源，从齐蜀赣粤汴数典试以还，时局叠烦举手援，有志未完夙愿；长沙四尚书，国朝四文达，继裘纪阮罗郑诸名臣而起，天下争欲铸金祀，惟公独迈前贤。
上徐寿蘅侍郎
作者：李敦夏
朝代：清

文昌临照众星回，大地英声贯耳雷。四水中央蓬岛屹，五云直北玉楼开。斐才稷下群英集，韵事山中宰相来。此在吾东犹盛举，况今奇躅住燕台。
复登方丈小楼次孟学韵
作者：李敬
朝代：清
体裁：五言律诗

古寺经行处，高怀惬晚秋。白云岩际塔，红树水边楼。月露天光近，金银夜气浮。远公应好客，宁惜片时留。
天宁洲至六合
作者：李敬
朝代：清

纤纤芦上月，历历船中晓。风鸟共一轻，江天相与杳。云归三楚秀，山点六峰小。滁水回曩游，灵岩发新眺。
孤馆
作者：李敬
朝代：清

孤馆多雨色，青苔被阶墀。秋风行半道，玄蝉催高枝。伫立裁锦字，信美将谁思。空廓易流响，非复堕钗时。盛年不自得，良觌难重期。安得随阳鸟，缄书寄瑶池。
春晚
作者：李敬
朝代：清

春晚草萋萋，流莺不住啼。酒醒亭午后，人忆秣陵西。愁绪散还结，月花高复低。缄情书札在，珍重更封题。
洞庭望月
作者：李敬
朝代：清

好风临湖水，清光不可分。有天涵万象，无地点微云。邻笛声相应，仙舟影绝群。如何风外雁，偏向夜深闻。
清明泊瓜步阻雨
作者：李敬
朝代：清

愁思如芳草，春程不断生。停云连野色，过雨挟江声。瓜步新添水，清明远送行。强从吴客语，归计羡朱樱。
登岳
作者：李敬
朝代：清

寻山有仙骨，出没御天风。历历游观处，苍苍烟雾中。灵芝光可遇，福地脉俱通。日落予心息，还期铁脚翁。
读水经注怀洞庭
作者：李敬
朝代：清

坐倚巴丘俯洞庭，君山一十二峰青。不闻修竹来仙吹，但有孤鸿送客舲。欲辨水天惟北斗，若当风雨即南溟。旧游浩渺如春梦，兀看郦元注《水经》。
过准提庵用退之韵
作者：李敬
朝代：清

桧柏秋阴石路微，荒园草长残蝶飞。老僧学佛兼学圃，豆花雨渍豆叶肥。我来踏穿狮子窟，绳床尘满坐者稀。所须月米才半钵，黄菜扑面劬朝饥。去年屋破雪堆席，今日墙欹风打扉。睡汉世法且不贯，纵施广舌何霏霏。龛前大士漫千劫，门外枯松径十围。随便趺坐即起去，休留棘刺横牵衣。快哉白云如奔马，兀突那复为人鞿。
过武昌
作者：李敬
朝代：清

四时常不极，一棹况无涯。击汰天疑路，停桡水是家。危洲行处直，远郭望中斜。沙势衔山影，波光荡日华。芦明空岸雪，叶乱晚陂霞。稍辨武昌树，初飞梦泽鸦。客愁增湍驶，楚色满蒹葭。欲访河干叟，林端见古槎。
青溪曲
作者：李敬
朝代：清

十里青溪半藕花，亭台相向夕阳斜。小姑不解伤心事，夜夜月明来浣纱。
挽张之洞联
作者：李敬曾
朝代：清
体裁：联

杜佑通才韩相业；武侯心事定公年。
史梦兰继室田太夫人九十大寿
作者：李敬轩
朝代：清
体裁：联

蟠桃实结瑶池露；玉树辉生阆苑枝。
金天观
作者：李文
朝代：清
体裁：五言律诗

琳宫寻羽客，野服过仙家。溪合双流水，桃开一片霞。午香烧柏子，春酿压松花。归路重回首，云横石径斜。
挽陈其美联
作者：李文光
朝代：清
体裁：联

柱石砥江流，饮恨骑箕，袁倒未曾亲目睹；神灵归岳麓，缅怀骏烈，沪人自是倍心伤。
曹仁宪谨荣寿
作者：李文光
朝代：清

炯炯华星列上台，东瀛政绩见风裁。少曾结客魁多士，老尚亲民困盛才。义塾传薪崇礼让，孝经诵背集婴孩。洛中旧有耆英会，愿奉介眉酒一杯。四五年来雨似膏，殷勤抚字忍言劳。曩时斧斫蟾中桂，此日樽开阆苑桃。云路原堪腾骥足，弹丸亦且试牛刀。薪槱不弃光文甲，多士蒸蒸奋誉髦。太行山下本多贤，岳降钟英岂偶然。干济长垂天下望，勋名不让古人先。神凝秋水宦情淡，瑞溢南山爽气悬。今日箕畴徵五福，菊花品本号延年。一夜西风动九秋，寿星朗朗焕前头。三多已兆华封祝，五福先徵大禹畴。富教兼施应有豸，恩威并济岂无鸠。跻堂献爵情何限，棠憩亲逢惠爱周。
曹仁宪谨荣寿·其一
作者：李文光
朝代：清

炯炯华星列上台，东瀛政绩见风裁。少曾结客魁多士，老尚亲民困盛才。义塾传薪崇礼让，孝经诵背集婴孩。洛中旧有耆英会，愿奉介眉酒一杯。
曹仁宪谨荣寿·其三
作者：李文光
朝代：清

太行山下本多贤，岳降钟英岂偶然。干济长垂天下望，勋名不让古人先。神凝秋水宦情淡，瑞溢南山爽气悬。今日箕畴徵五福，菊花品本号延年。
曹仁宪谨荣寿·其二
作者：李文光
朝代：清

四五年来雨似膏，殷勤抚字忍言劳。曩时斧斫蟾中桂，此日樽开阆苑桃。云路原堪腾骥足，弹丸亦且试牛刀。薪槱不弃光文甲，多士蒸蒸奋誉髦。
曹仁宪谨荣寿·其四
作者：李文光
朝代：清

一夜西风动九秋，寿星朗朗焕前头。三多已兆华封祝，五福先徵大禹畴。富教兼施应有豸，恩威并济岂无鸠。跻堂献爵情何限，棠憩亲逢惠爱周。
乙未随计赴都述怀
作者：李文安
朝代：清

匆匆随计赴都门，千里离情不尽言。七秩慈亲违杖履，三春游子感晨昏。过庭屡促行装早，奉檄翻忧世事繁。敢以显扬矜一等，等闲难报百年恩。此身碌碌付劳薪，小别鸰原百感频。鸿爪几经江浦雨，马蹄新踏蓟门尘。尚烦诗礼闻犹子，共励冰渊慰老亲。从此陟冈南望处，故园花月十分春。自从嫁得浮云婿，十日归家百日游。未免多男为尔累，尚无交谪重吾忧。奉亲甘旨先宜蓄，教子宽严有善谋。望我成名休化石，山山指日是刀头。欲赋将离惟尔恋，各勤远志体吾心。莫辞书卷千回读，须识光阴一寸金。入世要知今古事，怡情且寄短长吟。功成果自殊头角，才是书香有嗣音。
乙未随计赴都述怀·其一
作者：李文安
朝代：清

匆匆随计赴都门，千里离情不尽言。七秩慈亲违杖履，三春游子感晨昏。过庭屡促行装早，奉檄翻忧世事繁。敢以显扬矜一等，等闲难报百年恩。
乙未随计赴都述怀·其三
作者：李文安
朝代：清

自从嫁得浮云婿，十日归家百日游。未免多男为尔累，尚无交谪重吾忧。奉亲甘旨先宜蓄，教子宽严有善谋。望我成名休化石，山山指日是刀头。
乙未随计赴都述怀·其二
作者：李文安
朝代：清

此身碌碌付劳薪，小别鸰原百感频。鸿爪几经江浦雨，马蹄新踏蓟门尘。尚烦诗礼闻犹子，共励冰渊慰老亲。从此陟冈南望处，故园花月十分春。
乙未随计赴都述怀·其四
作者：李文安
朝代：清

欲赋将离惟尔恋，各勤远志体吾心。莫辞书卷千回读，须识光阴一寸金。入世要知今古事，怡情且寄短长吟。功成果自殊头角，才是书香有嗣音。
哭仿仙兄
作者：李文安
朝代：清

三载长安居，日盼双鲤鱼。盼书书不至，书至笑轩渠。接书意皇恐，开书意纡徐。书面注平安，谅无意外虞。高堂幸聪强，同室俱乐胥。书末缀两行，看毕忽惊呼。掷书仰天叹，望云泣涟如。彼苍胡不吊，丧我乡国儒。阿兄素壮盛，伟哉七尺躯。计年强艾间，诵读富居诸。何为遭二竖，遽尔道山徂。忆昔就傅时，初解识之无。兄才早卓荦，长我四岁余。朝夕同问字，负剑几席隅。艾艾谈元旨，期期撷经腴。暨我年稍长，西抹兼东涂。十年结吟社，朅来翰墨娱。赏析古今共，契合胶漆俱。倚襟注庄骚，接迹侣樵渔。春山披萝幄，秋水掇芙蕖。荷筒暑天酒，梅林雪夜锄。醉月多同席，披星总共车。几经白战场，常投青田壶。后我捷頖宫，英英耀乡闾。前年赋远游，执手两踟蹰。燕吨怅遥天，河梁惜判袪。闻我赴杏宴，寄我折梅书。喜弹贡禹冠，泣问阮籍途。复言机与云，相待比屋居。今秋大比年，特建使臣旟。江乡激波浪，海水骄天吴。棘闱遭淹没，入试已佩萸。登坛方一鼓，抱恙归故庐。沈疴竟不起，噫嘻命也夫。兄行傥有亏，兄德傥有渝。兄行信无亏，兄德信无渝。思兄敦孝友，孺慕自少孤。生事养母志，和甘侍板舆。死事彰母节，绰楔表通衢。每畜卜式羯，亦数苻坚驹。思兄谨操守，为圆鄙破觚。常甘粗粝澹，不逐尘俗污。间园养幽姿，实行薄虚誉。思兄振宗绪，群从德楷模。思兄启后基，诸子垂经畬。泥然伤气数，一语一泪珠。生未侍兄疾，死未奠兄刍。生别长契阔，死别更欷歔。何日赋归来，一恸黄公垆。长歌以当哭，幸鉴此区区。
嘉禾幕中得鸿儿春闱捷音喜赋
作者：李文安
朝代：清

千佛经传揭晓时，师门闻捷笑开眉。三台敢附茅如象，双萼欣联玉树枝。年少许交天下士，书香聊慰阿翁期。天恩高厚臣家渥，不愧科名要慎思。
挽方锡明母联
作者：李文安
朝代：清
体裁：联

社酒记同斟，数里闬交游，十载春明劳梦想；榜花曾共擢，感君家伯仲，一灯秋雨动哀吟。
携六弟至遁庵兄处夜话
作者：李文安
朝代：清

夜来间过东邻话，风雨残镫索斗茶。惭愧宦游成底事，年年春草滞天涯。
秋柳
作者：李文安
朝代：清

江南风月旧繁华，金粉楼台百万家。胜境可怜新雨换，怀人无奈夕阳斜。绕村萧瑟留归燕，终古栖迟尽暮鸦。毕竟染衣余汁在，赖君青眼发春花。吹到西风冷闭门，荒烟苦雾月黄昏。笛中送尽耆卿曲，台上全消楚客魂。大地冰霜归气数，在天星宿自灵根。岸容别有冬心在，看取龙池雨露恩。
秋柳·其一
作者：李文安
朝代：清

江南风月旧繁华，金粉楼台百万家。胜境可怜新雨换，怀人无奈夕阳斜。绕村萧瑟留归燕，终古栖迟尽暮鸦。毕竟染衣余汁在，赖君青眼发春花。
秋柳·其二
作者：李文安
朝代：清

吹到西风冷闭门，荒烟苦雾月黄昏。笛中送尽耆卿曲，台上全消楚客魂。大地冰霜归气数，在天星宿自灵根。岸容别有冬心在，看取龙池雨露恩。
即景
作者：李文慧
朝代：清

昼长帘乍卷，飞絮满妆楼。燕垒红轻缀，莺梭绿半浮。烟云千里梦，风雨一春愁。独倚阑干曲，时时忆旧游。
夜泊曲江不寐鼓琴
作者：李文慧
朝代：清

舟泊曲江口，孤屿澹欲失。遥岸渔火明，烟中棹歌息。当此万籁静，心境两幽寂。焚香拭焦尾，调轸横陈膝。琳琅太古音，旨趣复谁识。欲写我心期，聊以寄所适。一弹江水清，再鼓秋月白。月白与风清，惊起鱼龙出。曲终独徘徊，篷窗风露湿。
寒夜遣闷即示洙泉弟
作者：李文瀚
朝代：清

千古此长安，久居诚大难。风尘消壮志，升斗恋微官。功业百无补，乾坤何处宽。仰天长太息，星月夜阑干。岁月匆匆去，北风吹敝庐。围炉烹浊酒，烧烛检残书。病骨瘦支鹤，愁肠枯索鱼。埙篪聊复尔，相对意踟蹰。客况贫如洗，名心热似煎。班超投笔起，祖逖著鞭先。琴剑悲今日，烟云感去年。白头孤望眼，肠断五更天。一枕江南梦，鸡声唤不醒。水迷千里白，山记数峰青。久向高堂别，何堪老泪零。乡音无雁到，芦荻隐沙汀。
寒夜遣闷即示洙泉弟·其一
作者：李文瀚
朝代：清

千古此长安，久居诚大难。风尘消壮志，升斗恋微官。功业百无补，乾坤何处宽。仰天长太息，星月夜阑干。
寒夜遣闷即示洙泉弟·其三
作者：李文瀚
朝代：清

客况贫如洗，名心热似煎。班超投笔起，祖逖著鞭先。琴剑悲今日，烟云感去年。白头孤望眼，肠断五更天。
寒夜遣闷即示洙泉弟·其二
作者：李文瀚
朝代：清

岁月匆匆去，北风吹敝庐。围炉烹浊酒，烧烛检残书。病骨瘦支鹤，愁肠枯索鱼。埙篪聊复尔，相对意踟蹰。
寒夜遣闷即示洙泉弟·其四
作者：李文瀚
朝代：清

一枕江南梦，鸡声唤不醒。水迷千里白，山记数峰青。久向高堂别，何堪老泪零。乡音无雁到，芦荻隐沙汀。
朝鲜文德郎徐竹垞过访索画赋赠
作者：李文瀚
朝代：清

翰墨因缘千古难，纵横妙笔无人看。君能写竹我写兰，红尘洗尽居长安。竹爱兰心素，薰人气味毫端露。兰爱竹心虚，旧时芒有胸中无。兰本幽人竹，君子灵根不与众芳比。品题安得真，名士赏心只有梅边鹤。鹤爱兰幽竹洒落，题以新诗珠玉错。一鹤一竹一兰花，相寻正得林泉乐。东皇倏尔扇微风，野鹤西飞兰竹东。竹转潇湘去，兰居楚泽中。伫见江头布帆去如羽，万丈柳条牵不住。扶持清梦入茫茫，日暮愁云绕春树。万里关河，渺渺烟波。念我故人，将如之何。野鹤时招兰友说，道君心为此君结。我方驾雾行云远送此君别，海上银涛立如雪。中流一棹指蓬莱，平安早抵三韩阙。分手赠言嘱致君，劝君莫炙离情热。万国朝天年复年，春风重过小神仙。竹瘦兰清鹤孤洁，花间三影邀明月。
舟夜忆镇北
作者：李文瀚
朝代：清

十旬啖尽鹤分餐，别后相思梦未安。我始出山还不浊，尔如行路亦应难。马头尘扫云千叠，篷背凉生月一丸。芦荻花疏秋瑟瑟，故人曾否渡桑乾。
送别竹垞
作者：李文瀚
朝代：清

一见即如故，相逢何太迟。君身有仙骨，我迹恨天涯。风雨无多日，云山又别离。茫茫鸿雁信，莫负隔年期。
万安宫遗址
作者：李文田
朝代：清

回合山川势不虚，格坚叉罕定都余。图苏河畔凉楼地，当日双溪此著书。断瓦残当岁月深，沿河翁仲草萧森。残碑遍地无人拾，叹息圭塘许翰林。
万安宫遗址·其一
作者：李文田
朝代：清

回合山川势不虚，格坚叉罕定都余。图苏河畔凉楼地，当日双溪此著书。
万安宫遗址·其二
作者：李文田
朝代：清

断瓦残当岁月深，沿河翁仲草萧森。残碑遍地无人拾，叹息圭塘许翰林。
和林金石诗
作者：李文田
朝代：清

遗址荆榛默棘连，大唐祠像旧香烟。李融文字分明在，拟共冰潮较极妍。安史邪氛鼎未移，晚唐回鹘费操持。嗢昆河外真珠水，此语还应醉隐知。惠民良局有官方，羲后黄神庙貌彰。不读天台《辍耕录》，元医谁悟祖三皇。
和林金石诗·其一
作者：李文田
朝代：清

遗址荆榛默棘连，大唐祠像旧香烟。李融文字分明在，拟共冰潮较极妍。
和林金石诗·其三
作者：李文田
朝代：清

惠民良局有官方，羲后黄神庙貌彰。不读天台《辍耕录》，元医谁悟祖三皇。
和林金石诗·其二
作者：李文田
朝代：清

安史邪氛鼎未移，晚唐回鹘费操持。嗢昆河外真珠水，此语还应醉隐知。
宣化道中
作者：李文田
朝代：清

左临虎北右飞狐，旧国千年忆霸图。绝塞关山秦上谷，极天岚采汉军都。明昌废苑生禾黍，统漠荒台长桦榆。樵牧不知兵燹事，沙陀斜日觅湛卢。
广东潮州会馆大厅联
作者：李文田
朝代：清
体裁：联

庾岭北临关，城郭星罗，天建潮阳环粤会；瀛洲南负海，帆樯云集，地连闽右得神灵。
挽吴全美联
作者：李文田
朝代：清
体裁：联

遗疏尚淋漓，故老遽传虚甲帐；忠魂休怅望，汉家终不弃珠崖。
挽潘槐史联
作者：李文田
朝代：清
体裁：联

斯人未免有情，叹文山声伎，逸少管弦，同谁细语谈心，欲为王郎歌斫地；到死何能不疾，任宋玉微辞，东坡绮语，此后莫须犁舌，定知灵运早生天。
春联
作者：李文田
朝代：清
体裁：联

但将酩酊酬佳节；辜负香衾事早朝。
永平郡楼作
作者：李文田
朝代：清

渔阳东郡古藩屏，城阙岧峣锁渤溟。岚气宵深连海白，烧痕春暖入关青。天临碣石星分尾，地接巫闾屋建瓴。且喜兴中烽火静，麦畴残雪润郊坰。
滦阳试院题画
作者：李文田
朝代：清

热河秋景总如春，绿意红情色色新。衙署上头行殿近，消闲谁似画中人。虎北严关斗可摩，难逢皴法小坡陀。滦平县侧滦河畔，一幅横屏似此多。
滦阳试院题画·其一
作者：李文田
朝代：清

热河秋景总如春，绿意红情色色新。衙署上头行殿近，消闲谁似画中人。
滦阳试院题画·其二
作者：李文田
朝代：清

虎北严关斗可摩，难逢皴法小坡陀。滦平县侧滦河畔，一幅横屏似此多。
潘氏红芳馆联
作者：李文田
朝代：清
体裁：联

新诗不厌百回读；灵境何如六月寒。
门联
作者：李文田
朝代：清
体裁：联

仙李蟠桃大；诗家秀句传。
除夕雉臬署斋对酒作
作者：李文秀
朝代：清

青阳市惠泽，万物咸昭苏。足信天地心，未定荣与枯。嗟予宰剧邑，三岁颇勤劬。戴星急公程，饮水志不渝。虽无赫赫功，父老则已孚。燕蓟北鄙人，赋性原拙愚。幸得逭罪戾，寒梅照冰壶。冉冉星纪流，兹岁又告除。逋债苦煎迫，家人相嗟吁。解颜慰童孺，何用此区区。枉道不可为，前贤有令模。不见冱寒尽，春风吹衣裾。
都中与赵直夫孝廉别
作者：李文耕
朝代：清

欲别频谋聚，离怀苦不禁。切磋吾辈事，沟壑古人心。云指黔山近，波愁济水深。他年此共对，何以证胸襟。
临江仙·雨窗有怀朗秋夫人
作者：李文荪
朝代：清

寻遍梦儿嫌漏短，打窗风雨惊眠。罗衾做就嫩凉天，挑灯频起坐，瘦影自生怜。心事争同蕉叶战，个中滋味谁传。相思欲写衍波笺，殷勤劳去雁，寄向海云边。
南康县
作者：李文藻
朝代：清

曲折芙蓉渡，沙明日又低。山城短于竹，茅舍半临溪。好鸟寻常见，晴岚咫尺迷。惟凭双塔影，犹可识东西。
草庵
作者：李文藻
朝代：清

鹅埠西边长蓢塘，云来如墨树苍凉。迎头一阵蓑蓑雨，才转山坳又夕阳。
赠袁枚联
作者：李方膺
朝代：清
体裁：联

潘安仁闲可奉亲；郭林宗贞不绝俗。
题画梅
作者：李方膺
朝代：清

挥毫落纸墨痕新，几点梅花最可人。愿借天风吹得远，家家门巷尽成春。
得范松亭岭外书却寄
作者：李旦华
朝代：清

迢递行踪逐断蓬，与君沟水各西东。梦遥衡岳啼猿外，书到山城细雨中。别后又看春草碧，宵来喜见烛花红。江淮湿雾连朝暮，苦忆蛮天滞郝隆。
香泉暂游宛邓作诗送之
作者：李旦华
朝代：清

宛邓东西路，朝来匹马行。名都唐节镇，佳丽汉陪京。苍莽寻山意，迟回吊古情。经过平子宅，醉墨定纵横。
挽张百熙联
作者：李时敏
朝代：清
体裁：联

当万国竞争，太岳救时今倚重；有千秋公论，曲江赍志古同悲。
王家营别诸同人
作者：李时震
朝代：清

脂车春晓别园林，握手依依思不禁。千里关山今夜月，一时樽酒故人心。缘堤柳浪催行色，绕树莺簧弄好音。尺素自然频见寄，临歧那复更沉吟。
瓜洲
作者：李昌垣
朝代：清

新柳近危城，晴波燕子轻。潮声环郭远，春色渡江明。细草烟中密，高林雨后平。疏篱临曲岸，小泊听啼莺。
挽张百熙联
作者：李昌洵
朝代：清
体裁：联

翊运启文明，保旧作新，于学界创千古奇局；立贤宽法度，攻工徵艺，在公门尽天下英才。
挽曾国荃联
作者：李昌洵
朝代：清
体裁：联

时局正堪忧，措安大地河山，海宇方凭元老健；湘灵何顿寂，问建中兴事业，乡关犹有几人存。
鲁峰别王汾仲
作者：李昌祚
朝代：清

摇落乡心属暮秋，王郎真合古人求。终宵对月烧茶灶，竟日临江上酒楼。雁外山低黄叶路，日边帆去白蘋洲。江流漠漠天如水，图画何曾尽别愁。
剑外即景
作者：李星沅
朝代：清
体裁：七言律诗

夕阳摇影上鞭丝，剑外匆匆策马时。宿酒千年沈费墓，残烟一带冷姜祠。石如老衲多粗态，山作奇峰要好诗。桧柏阴阴解留客，翠云廊畔晚风吹。
剑外即景
作者：李星沅
朝代：清

夕阳摇影上鞭丝，剑外匆匆策马时。宿酒千年沈费墓，残烟一带冷笑祠。石如老衲多粗熊，山作奇峰要好诗。桧柏阴阴解留客，翠云廊畔晚风吹。
月华篇
作者：李星沅
朝代：清

流云吐月光熊熊，秋天洗出金芙蓉。一奁明镜烛沧海，花葩狎猎围玲珑。或云蟾蜍肆狡狯，精灵虚气当青空。或云重轮晕遥夕，譬彼螮蝀歌在东。不然七宝修珠宫，手挥巨刃摩苍穹，珊瑚柯绽流霞红。不然仙人翔回风，霓旌翠佩纷琤瑽，帷车照耀三千重。我时邀月金杯中，仰天大笑真奇逢。探怀试取谪仙笔，比君藻采将毋同。安得此月化作五色新诗筒，写我长离婉婉之心胸。
湘潭口号
作者：李星沅
朝代：清

暮云亭子接朝云，行过昭潭百里分。十四年前江口泊，酒楼筝笛不堪闻。
益门镇
作者：李星沅
朝代：清

云栈飞来十万山，从兹鸟道费跻攀。峡流远注嘉陵水，天险横当大散关。激石有声村碓转，纤罗不动阵图月。高原一割长城坏，神臂空劳上将弯。
益门镇
作者：李星沅
朝代：清
体裁：七言律诗

云栈飞来十万山，从兹鸟道费跻攀。峡流远注嘉陵水，天险横当大散关。激石有声村碓转，纤罗不动阵图閒。高原一割长城坏，神臂空劳上将弯。
迟蔡黄楼不至
作者：李星沅
朝代：清

明月隐林际，流光故徘徊。之子如白云，咫尺不我来。日暮横暝色，苍然落莓苔。客心坐沈寂，商陆温残灰。愿得玉浮梁，痛饮三百杯。酒酣喝月出，照我登高台。长啸临八表，詄荡天门开。仙人披羽衣，翠盖翔鸾回。抗手往从之，一洗缁尘埃。
题汤海秋仪部诗卷
作者：李星沅
朝代：清

宦味间如许，浩歌空古今。风云郁奇抱，天海荡孤琴。与子三年别，相思燕树深。寒宵倍枨触，破壁有龙吟。
挽湖南提督塔将军
作者：李星渔
朝代：清

呜呼将军今已矣，遗恨茫茫大江水。红巾未灭老母存，热血满腔心不死。素舆丹旐浔阳来，千人万人同一哀。东南半壁更谁倚，擎天失此非常才。忆昔蚁贼枚潭州，观战日上孤城楼。鲍公帐下见颜色，早惊英气横高秋。在楚奇功难具述，作庙报之荐芬苾。忠魂恍惚深夜归，灵雨潇潇风瑟瑟。
伯牙台
作者：李映棻
朝代：清

高山不在山，流水不在水。天下善音人，但默会其理。天下知音人，但微契其旨。山水无古今，知交有生死。注茫天地间，赏音能有几。我过伯牙台，辄思焚绿绮。
天兴二年都尉司铜印
作者：李映棻
朝代：清

古印沈埋久尚传，共将磨洗认铜仙。晚霞世界依然否，愁说天兴第二年。
过随州书妖人赵光璧事
作者：李映棻
朝代：清

秀才造反真怪事，投书忽起窥神器。天钟戾气大洪山，何物仙人太游戏。某也当为王，某也当为帝。某也大将才，某也宰相位。仙笔一一分位置，黄旗一举惊天地。一战随州破，再战安陆弃。乾坤反掌只寻常，真人重瞳殊自异。那知铁骑从天来，如猎攫鼠鹰搏雉。井底蛙跳空自尊，篝中狐鸣何足恃。始叹作贼固自难，不如学作时文易。寄语人间诸秀才，总须安守头巾气。
曹仁宪谨荣寿七言截句一首
作者：李春波
朝代：清

闻公早晚欲投冠，多士沈吟意不欢。万一满天风雪大，有谁冲冷看袁安。
曹仁宪谨荣寿
作者：李春澄
朝代：清

风流蕴藉有谁过，数载岩疆费抚摩。化比寇恂河内瘠，诗如元结道州多。中牟物望称三异，南国羔裘爱五紽。我亦伴他骑竹队，跻堂来唱裤襦歌。琴鸣堂上玉鸣珂，案牍何曾废啸歌。风雅共知吾辈少，贤劳偏较友邦多。先敦孝友非沽誉，但豁胸襟即饮和。杯酒跻堂称介福，颂声摇曳比卷阿。治行争推第一流，东瀛南北借宣猷。人如生佛万家祝，座有清风满室浮。为凛官方高节著，欲舒民困苦心求。称觞齐庆华对祝，拟拜并州郭细侯。崧岳何时诞甫申，三秋爽气转洪钧。丁年已折高枝桂，甲子初周不老身。洛水人文誇领袖，瀛东子弟受陶甄。惟公张弛无声色，一个休休社稷臣。
曹仁宪谨荣寿·其一
作者：李春澄
朝代：清

风流蕴藉有谁过，数载岩疆费抚摩。化比寇恂河内瘠，诗如元结道州多。中牟物望称三异，南国羔裘爱五紽。我亦伴他骑竹队，跻堂来唱裤襦歌。
曹仁宪谨荣寿·其三
作者：李春澄
朝代：清

治行争推第一流，东瀛南北借宣猷。人如生佛万家祝，座有清风满室浮。为凛官方高节著，欲舒民困苦心求。称觞齐庆华对祝，拟拜并州郭细侯。
曹仁宪谨荣寿·其二
作者：李春澄
朝代：清

琴鸣堂上玉鸣珂，案牍何曾废啸歌。风雅共知吾辈少，贤劳偏较友邦多。先敦孝友非沽誉，但豁胸襟即饮和。杯酒跻堂称介福，颂声摇曳比卷阿。
曹仁宪谨荣寿·其四
作者：李春澄
朝代：清

崧岳何时诞甫申，三秋爽气转洪钧。丁年已折高枝桂，甲子初周不老身。洛水人文誇领袖，瀛东子弟受陶甄。惟公张弛无声色，一个休休社稷臣。
过无为州晤刘仲良潘琴轩两方伯周沐三大令别后却寄
作者：李昭庆
朝代：清

经生天禄有光辉，骨相谁令食肉飞。邺下文章空几辈，顺昌旗帜震余威。桃花漫问玄都观，芍药争开金带围。早晚除书下丹陛，那从贤达遂初衣。骑省间居鹤唁悲，北堂余慕废莪诗。《泷冈阡表》欧阳子，家庙碑铭郭敬之。出处能全忠孝志，遭逢何幸圣明时。西陲经略资韩范，会起平泉拥节麾。公瑾论交两世深，每从人海忆浮沈。利名恬淡关天性，言笑矜持见道心。甘托成都潜卖药，懒同彭泽试鸣琴。十年冷抱梅花卧，合证前身处士林。片帆西上皖公城，腊鼓频催岁序更。残雪望中岩岫近，野鸥眠处岸沙平。几家茅屋摇镫影，一夜风涛撼枕声。归梦不随诗句稳，已听喔喔曙鸡鸣。
过无为州晤刘仲良潘琴轩两方伯周沐三大令别后却寄·其一
作者：李昭庆
朝代：清

经生天禄有光辉，骨相谁令食肉飞。邺下文章空几辈，顺昌旗帜震余威。桃花漫问玄都观，芍药争开金带围。早晚除书下丹陛，那从贤达遂初衣。
过无为州晤刘仲良潘琴轩两方伯周沐三大令别后却寄·其三
作者：李昭庆
朝代：清

公瑾论交两世深，每从人海忆浮沈。利名恬淡关天性，言笑矜持见道心。甘托成都潜卖药，懒同彭泽试鸣琴。十年冷抱梅花卧，合证前身处士林。
过无为州晤刘仲良潘琴轩两方伯周沐三大令别后却寄·其二
作者：李昭庆
朝代：清

骑省间居鹤唁悲，北堂余慕废莪诗。《泷冈阡表》欧阳子，家庙碑铭郭敬之。出处能全忠孝志，遭逢何幸圣明时。西陲经略资韩范，会起平泉拥节麾。
过无为州晤刘仲良潘琴轩两方伯周沐三大令别后却寄·其四
作者：李昭庆
朝代：清

片帆西上皖公城，腊鼓频催岁序更。残雪望中岩岫近，野鸥眠处岸沙平。几家茅屋摇镫影，一夜风涛撼枕声。归梦不随诗句稳，已听喔喔曙鸡鸣。
寄怀陶云汀内翰
作者：李晚用
朝代：清

字诗还不记，閒境厌劳神。痕饮无如我，落花何与人。尽教风雨过，却照别离新。门外多芳草，经过犹是春。
题常理斋先生爱吟草殉节录二律
作者：李景枚
朝代：清

奈此跳梁小丑何，与粮存没矢无他。明知将帅疏防甚，死为君王杀贼多。吟草编成诗古雅，浣花祠祭泪滂沱。旂常遗烈殊彪炳，况复青天去后歌。森严华表记流连，今日重寻翰墨缘。往事尚存前哲去，遗编能守后人贤。先生气节堪千古，我辈来观已百年。遭际太平原不忝，时艰蒿目倍凄然。
题常理斋先生爱吟草殉节录二律·其一
作者：李景枚
朝代：清

奈此跳梁小丑何，与粮存没矢无他。明知将帅疏防甚，死为君王杀贼多。吟草编成诗古雅，浣花祠祭泪滂沱。旂常遗烈殊彪炳，况复青天去后歌。
题常理斋先生爱吟草殉节录二律·其二
作者：李景枚
朝代：清

森严华表记流连，今日重寻翰墨缘。往事尚存前哲去，遗编能守后人贤。先生气节堪千古，我辈来观已百年。遭际太平原不忝，时艰蒿目倍凄然。
挽张百熙联
作者：李景濂
朝代：清
体裁：联

旷世感知音，贱子昔论王介甫；推诚期造士，我公独赢韩退之。
贺张百熙60寿联
作者：李景濂
朝代：清
体裁：联

寿考作人，负天下望；公忠体国，有大臣风。
孤松
作者：李景祥
朝代：清
体裁：诗

向阳花木并含滋，蟠郁空留岁暮姿。小草托根欣得所，风霜独受有谁知。
雨中春望
作者：李景董
朝代：清

杜鹃声里雨绵绵，酿出销魂寒食天。独上小楼褰翠箔，一溪花柳湿春烟。
秦州宋琬祠水亭联
作者：李景豫
朝代：清
体裁：联

北枕坚城，劳公百堵经营，不放山云低度；西襟萧寺，为我一池写照，顿教水月通明。
东郊晚眺
作者：李晸应
朝代：清

总是溪山不世情，禅心浑觉静中生。斜阳明媚川原迥，野色苍茫草树平。诗到深秋烟共澹，人来胜境月俱清。游筇从此寻真好，绕岸幽蹊一线横。
太白楼联
作者：李暲
朝代：清
体裁：联

诗酒神仙，天自梦中传彩笔；楼台花月，人从江上拜宫袍。
挽张之洞联
作者：李曰谦
朝代：清
体裁：联

问江汉间有数疆臣，自湘乡益阳以还，功可补天，当代几人支半壁；值新旧学交争时会，就道德文章而论，势将坠地，赖公一柱砥中流。
白云砦
作者：李曾馥
朝代：清

颓垣低压乱峰西，曾此当年建义旗。血性城池无版筑，耰锄子弟尽熊罴。秋风铁马声何处，夜月沙虫影自悲。犹有行间兵气在，一山草木到今疑。
寻芳草
作者：李朓
朝代：清

赢得千愁逼。闲抛却、许多月色。寒烟窗外碧。正梦到旧家园、谁吹笛。腰瘦不关秋，天河似我啼痕积。又哀哀、孤雁鸣沙碛。魂去也、江山黑。
七月五日阅邸抄知闽马尾基隆有警
作者：李望洋
朝代：清

海外音书断几年，南天又报起烽烟。彼苍偏抑英雄志，吾道难期遇合缘。北斗七星光渐动，东瀛一岛势孤悬。自来中外皆遵约，何意西人启衅先。
寄吾庐
作者：李望洋
朝代：清

解组归来瞬岁馀，宜兰城北寄吾庐。时邀明月为知己，幸有清风不弃余。朋辈喜逢今日面，閒中补读少年书。茫茫世局谁能识，人事沧桑迭乘除。
庆飨老典
作者：李望洋
朝代：清

召伯循行属我公，优优布政到台中。依然飨老施恩典，又设华筵醉老翁。黄发共沾新雨露，白头如坐旧春风。将军节钺遥临处，夹道欢呼万岁同。
省邸思家
作者：李望洋
朝代：清

极目天涯万里馀，谁教塞雁为传书。乡心日逐河流远，宦迹时随柳影疏。瓦鹊有情应语汝，野花虽艳岂芳予。鹓班散后閒无事，静坐窗前想故居。
重建滕王阁赋诗落成
作者：李本仁
朝代：清

临江新构郁苍苍，九派烟涛接混茫。上界星辰通碧汉，下流砥柱束衡阳。鱼龙影里珠帘静，鸥鹭风前玉笛凉。莫认当年歌舞地，好留形胜控南荒。
严州
作者：李本楑
朝代：清

芊绵春草合，竹外发寒梅。山势依城转，江流抱郭开。澹烟群鸟去，微雨一帆来。回望严陵濑，清风满钓台。
衢州经先文襄公故垒
作者：李本楑
朝代：清

故垒经行按旧图，功高耿邓想宏谟。长驱敢死三千士，大捷先书廿八都。刀剑于今变牛犊，穴巢终古绝狼貙。后人枉说书能读，愧煞龙钟作腐儒。
中山贡使入朝纪事
作者：李来泰
朝代：清

却贡趋朝礼遇殊，碧矑魋结语乌乌。已闻圣主方焚玉，何用鲛人更泣珠。环海近添新郡县，中山已属旧疆隅。谨将域外名王表，添入天家职贡图。
为吴起凡赠许贞甫南还
作者：李来泰
朝代：清

六载烟尘暗江浒，雕阑十二春无主。累累军前半死生，桃花血渍燕支土。落花飞絮总成尘，青冢还留现在身。祇惊赤白囊中羽，误作丹青画里因。高阳老人能任侠，间关万里随俘获。气激情亲解动人，相逢燕市悲歌客。白头宫监住京华，慷慨曾传古押衙。金钱自系将军树，婉娈时回阿母车。感君高谊为君起，尽解金羁脱胥靡。从知今日庆其苏，敢忆当年叹如毁。别有延陵一片心，莺雏燕老信沈沈。与君同和南飞曲，脱叶随风识故林。
挽郑宝水参藩
作者：李来泰
朝代：清

闻道心如水，遗风满八闽。山川存正气，湖海识遗民。太息壶头日，凄凉谷口辰。东南耆旧尽，哀些若为陈。
湖口
作者：李来泰
朝代：清

旧日题名处，春风又绿芜。合流江九派，砥柱石双孤。树色遥分楚，舟行已尽吴。只惭渔父问，能赋《石钟》无。
王西屏先生虔事佛母得异木备岩壑之奇用承趺坐以颂赋见示为题二章
作者：李来泰
朝代：清

异植疑分自竺腾，浮来趺下见奇徵。赋心讵止拈枯树，象教应如颂古藤。体具真形图五岳，坐移光影悟千镫。何时亲展楞伽路，认取香岩最上层。盈笏都将万象含，真如茎草建精蓝。疆藏蛮触图难尽，蛰隐蛟螭气尚酣。秘笥浑疑开篆籀，垆烟长为起云岚。知君胸具闲丘壑，来与维摩共一龛。
王西屏先生虔事佛母得异木备岩壑之奇用承趺坐以颂赋见示为题二章·其一
作者：李来泰
朝代：清

异植疑分自竺腾，浮来趺下见奇徵。赋心讵止拈枯树，象教应如颂古藤。体具真形图五岳，坐移光影悟千镫。何时亲展楞伽路，认取香岩最上层。